
olvasómnak hálával ha tényleg agok 
mármint primer nyelvi értelemben 


csak azt tudnám hogyan kell írni verset 
jót olyat mi rögtön jólfogyasztható 
nem kell elősütés se pörkölés de nyersen 
azonnal rágható és ráadásul laktató 

Elővers 


Ezek itten csatolt fájlok 
kívánok tenéked én 
jó szuflát mind hozzájok 
e hónap első péntekén 

Nehogy kutasd kilétemet: 
hogyha nem tudod meg így, 
figyelmet az nem érdemel. 

Ki létem kútjából merít, 

amint a káván áthajol, 
és ott egy istent átkarol, 
s a víztükör meg-megremeg, 
azon bizony tán elmereng, 

hogy mit mondott a víztükör. 

„Ki volt e kerge-kótya fél-dalü, 
mondd, mi volt e csobbanás?” 

„Én nem tudom, mert nincs tanü” 

szól halkan így a víztükör. 

Szája széle megremeg, 
akár az esti Sacre Coeur 
felett a Nap, ha épp lemegy. 

„Mondd, ki volt ő, és ki most? 

Ki lesz ő, és mondd el, minek? 
Szája széle mért piros? 

Vizek gyorsan vereslenek...” 


De ennyire? 

És így még sok stanzán keresztül 
futván át a vers nem egy szakán, 
szövődik egyre bús mesénk, 
melyet Feléd az éj szakán 

tudod, vajon mi ihletett? 

No rajta, nyögd ki nyomban énnekem 
(ha már ingyér’ fogyasztod énekem), 
hogy mindez mért és hogy lehet. 

Mert én nem értem és nem érthetem, 
hogy ez miért és az hogyan-minek. 
Volt rá bizony nem egy hetem, 
talán több is, mint spontán énekem 
nekem hagy és enged teret... 

Alant elreptetem tehát 
e nőni régen kezdett tollú, 
tépázott bár, de téphetetlen 
főnixmadárkát, mely ha 
szolga félelembe nem fojt is, 
de döbbenetbe-ámulatba ejt, 
bámulatba engem - és mondok én, 
mingyár’ az első nap, látva mindezt: 
„hm...” 



Kora reggeli mél 

Küldjünk egy-két verset 


Egykét küldjek-é vagy többet? 
Nem küldök, csak átadok, 
személyedben ha eljössz érte... 

Ez a költő enszigora 
szikár-huncut amikor a 
vigyora oly szapora 
hogy Tehozzád elgurítja... 

gurul-gurul a vigyor 
a madár meg a turul 
görbén-görbén fölfele 
néznek olykor: görbül-e 
golyónk gyémánttengelye 
kacagni se könnyedén 
sírni még oly nehezén 

Kora reggel 


Hát, aki ily kora reggel már felserken, a rózsás 
hajnal felhasadását majd’ megelőzve: a versem 
jól teszi, hogyha elolvasgatja serényen - a jókedv 
legjobb, hogyha a nap nyitját aranyozza hevével. 
Mondd, ugye így van, s nem másként? A napod ragyogása, 
kívánom, ne apadjon el, ám füzeit magad őrizd. 

Görönggyé lett 


Minden egész görönggyé lett 
talán erre a törésre 
erre vártál te rongy élet 
ajtót tártam rímmel résre 
rímem gyöngyöm mind eggyé lett 
lebuktam és halásztam is 
ideúszott a kis hamis 
hol a nap lesz maholnap is 
trükköm tükröm mondjátok meg 
összetörlek nem trükközlek 
mondjátok meg mert különben 
honlapom vagy holnapom 
mind a kettőt elnapolom 

rímmel- ámmal takargatom 
gyöngyömet nem zargatom 

Semmi szín alatt 


Margócsy Istvánnak 

Én semmi szín alatt nem vágyom arra 
hogy versem félkész állapotba’ marja 
olvasóját már ha ezt akarja 
egyáltalán 

Illa vers és nádak gyerünk 
akár ha mint a vánnyadt erünk 
folyója belül rianással 
fölreszket néha és kiált 
értelmet s rendet hogyha lát 
mondd mit talál 

Úgy illant el mint a lant 
hogyha kell még szóvicc 
törd a fejed Olvasó hisz 
sírnivaló a nap alatt 
akad bőven ne is tagadd 
nevetsz talán 

Zárni kezdem soraim 
nem tréfa nem vicc ez dehogy 
ne büslakodj ne óvakodj 
kacagd ki rajtuk önmagad 
a szíved nehogy megszakaszd 
az illatán 

Önellátás a századfordulón 

Háromrészes episztola-ciklus 


1. Irodalomtudományszervezés 

Országos Tudományos Kutatási Alapprogramok 

Dr. Lipták András 

Elnök 

OTKA Bizottság 

Tárgy: Új OTKA pályázat fogadása 


Tisztelt Elnök Úr! 

Ezzel a furcsa-merész kéréssel fordulok Önhöz, 

Lipták úr, ki az OTKA Bizottság elnöke éppen: 
puszta-merő méltányosságból most, csak ez egyszer, 
szíveskedjék egy kicsit oldani jól ama gyeplőn, 
melynek a túlsó végén ott vágtázik az OTKA- 
pályázat leadási határidejének bősz paripája, 
míg az elülső szárát (úgy tudom) Elnöki jobbja 
fogja erősen, s el nem ereszti sosem: bizonyára 
eskü s egyéb nagy-erős kötelékek késztetik erre. 

Ámde elég komoly és nyomatékos az érv meg az indok 
(gondolom én), mi e csöpp lazaság fele hajtani képes 
elnöki szívét, és (az amúgy helyesen szigorított) 
május másodikán kelt bélyegzési határnap 
egy kicsikét kitolódna: borítékom bizony ekkor 
béfogadásra találna Önöknél. Jól tudom én, hogy 
szemtelen, arcpirító ez a kérés, mert precedenst szül — 
vetheti ellene bárki. Az effajtának azonban 
vasból van kebelében a szíve, ha semmibe nézi 
csöppnyi halasztásom mentségeit, ó Prezidens úr! 

Mást mondok Teneked, Te pedig vesd jól a szívedbe 
(itt csak a versmérték s -hagyomány késztet tegezésre): 

késve pecsételt OTKA-borítékim beborító 
kömyűlállásit most gyorsan elősorolom mind. 

Mint amidőn vak Phémiosz, isteni dalnok eseng a királyhoz, 
vagy mikor agg Priamosz keseregve siratni be vágyj a 
Hektórt, s jól megszállja ezért ama% isteni ihlet 
(Argoszölő, ugyebár), s kíséri az agg fejedelmet, 
hogy tegye meg, mit egy ember sem tett eddig a földön: - 
így vagyok én is, jóllehet épp nem is ekkora téttel. 

Áldott állapotában (két hónappal előtte szülésnek) 
kis feleségemet én kórok házába bevittem, 
s rám szakadott imigyen minden teher itt, a családban: 
pályázat, gyerek és... és gondolhatni a többit. 

Tiszteletem teszem és kérem, ha lehet, boritékim 
(száma melyeknek öt) énnékem csak vissza ne küldjék, 
ám bírálják el hamar - úgy, ahogy egykor: a múltkor, 
féltucat évvel előtte (körülbelül) én elnyertem 
pénzeket OTKA-tól kutatásra, amit meg is ítélt 
és bírált értőn a Modern Filológia Zsűri, 
értékelve „kiválónak” mindazt, amit írtam 
ebben a tárgykörben s szeparált könyvben ki is adtam. 
Tiszteletem még egyszer, s őszintén bízom Ónben. 

Budapest, Ludovika tér, 2000. május 8., hétfő 

2. Könyvvásárlás - válaszlevél az antikváriusnak 

Nemrég kelt emiledre, barátom, a válaszom így szól: 
(Gyorsan, a fellegeket hadd torlaszolom legelőször! 

- mert hisz ezért kapok én jövedelmet az emberi néptől: 
áldozatuk szaga éppen ezért orromba iramlik.) 

„Hát, ha az égilakók, az olümposzi bérceken ülve, 
vagy pedig állva - de nékünk, kik, sajnos, de ma élünk, 
egyre megy, áll-e vág}' ül, ki a talpát fel sose dobja! 

- nos, ha az ambrosziát befaló, nektárt vedelő nép 
roppantul gyülevész seregének jó az időpont, 

(és neked is, mert ez se fölösleges ám a sikerhez!), 
sőt, emiledben is írod: már „e beszéd se badar(ság)”, 
ám legyen akkor s ott a találkánk, hol javasoltam 
én is: déli verőt követő első nagy ütéskor 
jószagü, kurva büdös, de azonba’ sötét alagütba’ 
Franciskánusi tér mélyén (katakomba se rosszabb!). 

Nem bambára, de nem pipogyára se vall a csütörtök! 
Csücs-digitális emilben hát úgy szólsz, ahogy illik, 
én rábólintok pedig, és megrendül a trónom, 

(majd’ kiesett a kezemből a villám, s megsebesítő 
kis híján, aki késlekedett, hogy előle osonják). 

- Most mehet át ez emil, bele jó-digitális iszákba, 
jól s könnyen-gyakran lefagyó bill-gates-ketyerébe!” 
Görbén fölfele nézve felelt imigyen leleménnyel, 
füstölgvén fatökű Picinyég-puha vállalatára 
rettenetes, sokezerfejű és -karú méla lidércnek 

1999. december 7-ikén 

3. Pásztorköltészet 

— fél kilopixeles életkép hőség-rianással 

Már ami engemet illet, e mostani nyáron egész nap 
legszívesebben a bükk lombsátra alatt heverészve 
erdei Múzsámmal muzsikálnék én vékonyka sípomba; 
csakhogy nincs nekem egy vékonyka sípom sem, 
játszani sem tudnék én rajta, ha volna - de hát nincs... 

(Sült liba most nem kéne - de búzaser: az bizony inkább.) 
Bükkfám nincsen a kertben — igaz, van körte-, 

[cseresznye-, fenyőfa- 

jó nekem itt: árnyék hűvösének örülhet az ember, 

Pest peremén árkolt patakok meg légfolyosók közelében; 
itt, hol a szomszéd mezsgye szegélyzi sövényünk, 
most is vadméhek legelészik a fűzfa virágját- 
lágy zsongásuk szór a szemünkre szelíd, puha álmot. 
(Fűzfám sincsen a kertben, meg méhek se donognak... 
Vergilius segített - és jól hazudoztam ezúttal: 
verssorait szelíden fogtam, kitekerve kezéből.) 

Még az a mázlim, hogy (bár szikkad a szellem ilyenkor): 
bőven akad kutya s eb mi vicsorgva csaholjon, 
és gerlék meg a lármázó kedvenceim (ők a galambok) 
sóhajtoznak az égbe nyúló jegenyék tetejéről... 

Kérded tán, hogy mért teszik ők ezt? Nem tudom — érzem: 
mintha szakítana engem a kín, valahányszor ugatnak, 
ébren tartva személyem e rengeteget csaholó kutya-falka. 

2007 júliusában, 40 fokban 

Aggodalom 


Aggodalom kúszott feketén s gonoszul közeledbe... 
Elkezdett ez az aggodalom lelkedre csöpögni 
(mert hiszen egy kicsit ismered, úgy-e, az emberi lélek 
tartószerkezetét, ami meg-megereszkedik olykor). 

Bár semmit se nagyon tehetek, ha akármi megesnék, 
mégis az embert (vagy gyereket, ha a sűrű sötétben 
félve bújik szülejéhez) mintha a félelem inná... 

Mert hiszen, Ember! akárki vagy is, ha e Földre születtél, 
úgy élsz itt, úgy távozol el, hogy - bár tudod ezt jól: 
„értelmetlen” az aggodalom meg a félsz - de azért félsz. 
Nem kuvikol feketén most már a szívedben a féltés 
olvadozóban az aggodalom 
fájj dalom elhúzódik a félsz 
bánata tompa nehéz 

E-poézis (kísérlet) 


Beöthy Mannának 

Tudom, hogy szertelen vagyok, 
hogy ennyi bájt meg ennyi percegést 
lopok-csenek, sőt elrabolni is merek 
Tetőled, ó ki régi-régi egykoron, 
a hajdan hősi nagyszélű-szép tavaszon, 
mikor pazar gyönyörrel és kacajjal 
hülyére vettünk egy-s-két gondnokot... 

Kedves Johanna, most csak ennyit írok, 
amennyit itt találsz alant heverni jól 
meg- és elrendezett pergő verses sorokban, 
értelem szerint nem is többet, se nem 
kevesbet ó! pont annyi hangból és betűből, 
mint amennyi éppen ott kívántatik. 

Ha gondolod, ne zárd ki sanszát annak is, 
hogy egykoron befogd e verseket 
az érettséginek mindig felimbolyogva 
és gomolygva büszke gőggel duzzadó 
tételsorának bőszen elhordandó nagy hegyébe, 
sőt e bérctetőn megálló Ciprusfának 
zápor emlékit megőrző fényes csúcsáról 
csöppnyi brilliáns gyanánt legördülő 
vizcseppenként, melyek szívest iramlanak 
kövér rügyekről most e télutón-tavasszal! 
Elgumlnak mind e cseppek, mint megannyi 
jól csiszolgatott (de nem gagyizva megcsinált), 
brinzás borúra jóború derűt csobogva 
és csevegve jó csobolyba és csokorba 
szedve és terelve táncba szökve, hogyha kell, 

de végül Tégedet, ki kompromisszumot talán 
egy ízbe’ hogyha életed során csomózva 
megkötöttél, ó Barátnejem: Kissnével és becses 
Fúrás urával Lenyin s Mezősinek nyomán? 
(Pedzed-é, Johanna, én célzásimat? 

Ha nem: lapozd fel Ülj anoff körülbelül 
harmadtucatszor egy tucat kötetnyi 
életművéből antipátiás terápiás javallatig 
mit ő a komcsiság gyermekbetegségére jól 
javall, jogászi-forradalmi elme lédre.) - 
No hát, felszedvén jól s értőn poétái 
fonál-kötegből azt, mi kell nekünk, 

Terád ha táncra perdítő hatással nincsenek 
e sorba rendezett szavak meg mondatok, 
rekeszbe jól rekesztett izmaid pöckölve meg, 
ezekre nézve megremegtetőleg és 
tüdőd fuvalmát és hangszálaid zengő kacajba 
(remélem én) torlaszolva messze jól űzik 
esetleg Rád lesandítő-görbén tekintő 
méla búsongásnak barna barmait. 

A pompa ez, de nem részvéttelen; 
derült, de most magába még nem forduló 
tökéletesség maszkja az, mit itt találsz. 

Ámde túl a fák csak intsenek: beintek én - 
vagyis behintek én egy-két virágbibét, 
hátha táncba szökken egy-két erdőben virág 
meg még mi kell. Aranykezük helyett arányos 
ágakat kell értened, no persze jó aranyból 
és nem is nagyon gagyizva, kedvesem. 

Kelt Rákosszentmihályon, 2001. március 16-ikán péntek 

este 10 perccel 8 óra előtt 

Gyertek el hozzánk! 

„édessége a csurgó ménénél is erősebb” 

Kárpáti Andrásnak 

Mesterien kiszerelt emiledbe’, Barátom, ezúttal 
úgy szóltál, ahogy illik idősb Kárpátivadékhoz. 
Nagyleleményű megoldást jól kerekíteni látszol: 
így ugyanis (vagyis ekként) vendégcimboraságunk 
nem sérül, nem senyved sok sanyarú sebek által. 

Hisz Ti, Haverkáim, szaporán-sebesen kikocsiztok 
errefelé, ahol én kalapálom a kalkula-gépbe 
ezt az elektronikus levelet, mit nyomban a webre 
rányomatok, digitális-büszke egérparipámat 
jól s gyöngéden sarkantyúzva baloldali gombbal. 

Majd miután kattintásom szorítása kienged, 
és örömest látom, hogy amit cselekedtem, az úgy jó - 
nos, hát ekkoron, ebbe’ a szent minutába’, Barátom, 
már (elméletileg bizonyára) Te töltheted éppen 
jó levelemmel a számítológépednek iszákját. 

Jól kirakott kezed ímélemnek után kiveted majd, 
és miután digitális szomjad csillapítottad, 
éhedet is, digitálisát, elverted bizonyára, 
megpróbálunk egy húron pendülni az ügyben. 

Mármint abban az ügyben, hogy mely nap s melyik órán 
installáljuk hajlékunkba a látogatástok. 

Hátha vasárnapi nap folyamán szakítunk az időből 
egy keveset, s ez esetben - amennyibe’ megfelelőnek 
tűnik Nektek a nap meg a napszak, a hét meg a hónap - 
így üssük hát nyélbe, Zeuszra! a látogatástok. 
Pontosításképpen még ennyi, esetleg: a napnak 
inkább első része tűnik jobbnak meg esetleg 
még a középső szegmens is jöhet ámde nyugodtan! 

Esteli órákban, sajnos, kevesebb a vigyorgás; 
inkább sok sűrű zokogás veri jól fel a házat, 
mert zokogásvágy ébred a kislányunkban ilyenkor. 

Úgy hiszi ekkor: az elmulasztott nagy kiabálást 
ekkor kéne behozni — de gyorsan s nagy sűrűséggel! 

Most kirakott kész étel után száját csücsöríti, 
jól s értőn reszketve halandók ambrosziája 
meg nektárja után, amiből bőven folyik ekkor. 

Majd ezután a figyelme szemébe’ kihuny babikánknak, 
böffetegen röfög erre meg arra, s elalszik a keblén 
anyjának, ki lezártnak tudja az aznapi munkát. 

Bébi szunyái csak erősen, s értőn húzza a lóbőrt. 

(Néha megéhezik, annyira kell ám néki energia: 

ekkor visszafogott jelzéseket indít el egyre, 

míg cicikére kerül — de hisz éppen emígyen akarta...) 

Mást mondok neked én - de vigyázz, és el ne szalaszd ám! 
Egy köpetet ha kiküldők, jó közepest: no hisz akkor 
már Csömör-úton látni köpésemet; ámde hisz érted: 
RákosSzentMiskán, Csömör-útnál lakja lakását 
jó pereputtyával, kihez íme utazni törekszel. 

Nem kell nyolcvanszor felkélni a Nap sugarának, 
hogy Filatorigáttól Csömör-útig máma elérjél. 

Pontos címünk: szép Nefelejcs utcában a hármas 
ház, harmad-szintjén a tizenhármas jelöléssel. 

Várom a válaszodat szépen formált leveled közepében. 

2000. november 14. 

Mi van veled? 


Mi van veled, haver, 
hová futói, ha ver 
ha nem a sors rideg keze? 

Mert ha ver a drága sors, haver, 
mert néha drága hogyha ver, 
és satnya hogyha nem 
— vagy? Egyetértened muszáj 
velem? 

Nem! nem muszáj, nem, nem, soha! 

Mi van tehát veled. Haver, 
hová vagy honnét futsz ha tudsz? 

Mennyi hol s mi! 

Ellopni: az se cucc! 

De lopni tudsz-e vájt fejedre kenve? 

Lopni jól, csak annyit épp amennyi 
kell - 

az már a művesék világa, míves műveké... 

Jelentkezz, légy szíves, mert régen láttam ám 
a Kárpátok fiát (hát sokszor láttam én; 
elégszer: azt nem mondhatom, de régen, annyi már 
szent és színigaz). 

Jer hát, adjál életjelet, ne toxi mán, de taxi már 
a jó edény — véssél, vehicle, s a többi hordozóhajó, 
Goldfássl és khalyx meg serlegek - hordóként ó be jó, 
hordoznak minket és borunk, amerre látni volna jó! 
Szindbád lovon, Svejk meg gyalog, vasúton is, 

Don Quijote Rocinantéjára áll, ha hadba száll - 
lízingbe vedd gebéjét, hogyha már muszáj... 

Múzsák és az üzlet 


„Boldog, ki költő s nem beszél... ” (A költő) 

„Nem eladó ugyan a% ihlet, de a kégirat eladó. ” (A könyvárus) 

(Alekszandr Puskin) 


Invokáció 

Szép Múzsák, ti olümposzi lankákon heverésztek, 
s jól ácsolt dalotok ki nem oltódó tüze lángol. 

Szerte lobot vet a dal, zeng-zúg nagy erősen az ének 
fáklyátok csücskén, és jól szikráznak a tercek, 
hármashangzatok és kvintpárhuzamok tekeregnek. 

El ne kerülje figyelmetek itt ez a vers-dokumentum, 
mert hiszen érint benneteket (hiszem én), mit ajánlok. 


Expozíció 

Múzsák... Ifjú ledér népség, akiket csak a szépség 
érdekel; ők szédítőn zengik a, zengik a szépet - 
erdőket, s a mezőket, a réteket és vizeinket, 
s legfőképp: susogó-sistergő pásztori órát, 
azt, amikor búsképű hidalgók félszegen űzik 
méla szerelmük a réten az erdőből ki-be futván, 
míg a vadászva kívánt vadító vad percre se kíván 
megmenekülni az őt levadászni se nem tunya, sem rest 
ritterek enyhet adó nagy vágya elől, bizony, ó nem! 
Máskor (másik pásztori órán) sebbel-lobbal a vágyott 
cél fele dürgve loholnak az ifjak, a vének is egyként 
(apró szenteket is lelhetsz némelykor ez órán). 

Múzsák, most takarékra a dallal, szűnjön az ének! 

Félre tehát fürtös fejetekkel, csöndet akarnék. 

Ajánlat 

Hozzád fordulok, Antikváriusom! Te az üzlet 
súlyos gondjával terhelted mindig a vállad: 
itt van a lista fölös foliánsim nagy seregéről. 

Egyike-másika — mondom — szerte-felette nagy érték. 
Elhiheted nekem: így van, nem másként s nem egyéb-ként. 
Hisz minek is mondnék mást, mint ami tiszta Igazság? 

Mert belül éppúgy aránylik ezeknek mély ragyogása, 
mint ahogyan nem akármilyetén külalakjuk 
vonja magára az értő hívek büszke figyelmét. 

Ezt mondom neked én - de vigyázz jól, s el ne szalaszd ám. 
Mint amikor valamely nagy örömmel szórod a pénzed: 
r^orakozol, mulatói, s tudod azt, hogy jól cselekedtél - 
úgy gyere és szórd gyorsan elém a zsozsót meg a lét is, 
meg mi egyébbel a készpénzt illeti zsargoni nyelvünk. 

Mást mondok neked én - de vigyázz, és el ne szalaszd ám! 
Itt csemegézhetsz, sőt bogarászhatol épp, ha szeretnél. 
Isteni listámon fel-alá futorászni ne restellj, 
és mikor érzed: a sok könyv az, mit venni szeretnél, 
vidd dűlőre a dolgot, már ne habozz, cseppet ne inogj meg. 
(Jaj nekem: újra milyen versmértékek földjére jutottam! 
Verstelenek s vadak-é, verstörvényekkel mit se törődök, 
vagy pedig inkább félik a metrika zord, szigorú-rideg elvét? 
Én a kikészített csalit újra bekaptam, s hétlövetűre 
duzzasztottam a verssoraim - hát bépalizott ez a Verstan!) 
Csak ne legyél botor és ne szalaszd el e szörnyű esélyed, 
hogy körülötted (s Érted!) e nagy nevek elheverésznek, 
és bár rendet vagy folyosót kell vágni közöttük 
(túlélő szett itt sem okoz kárt: főleg iránytű, 
s nyomjelző lövedék, mire - úgy vélem - nagy a szükség, 
hátha a könyvfolyam egyszer, lám, csak elindul), 
már ne riadjál-táncolj vissza az üzleteléstől. 

Mint amiképp azelőtt arabus manus üzleti kérdést 
(„cséncs mani?”) jól s értőn szegezett neked és nekem 
egyként, 

úgy buzdítlak téged is erre az üzleti seftre. 


Nyilvános záradék 

Mint amidőn egy rettenetes, mérges nagy oroszlán - 
jaj nekem és neked is, hogy egy új idióta hasonlat 
megfaragása forog be az elmémnek hűvösébe! 

Mást mondok neked én - de vigyázz, és el ne szalaszd már: 
hagyjuk a régi hasonlatot és vessük be a sutba; 
már csak azért, mivel úgyis olyan nagy a számuk, apuskám. 
Csencseljél velem: ezt sose restelld, hisz csak a tül sok 
pénzednek próbálok némi helyet kitalálni. 

Most a figyelmedet énrám roppant jól orientáld: 
nos, ha te ismersz istent, embert s állatot egyként, 
és szíved ismeri-tudja, mi az: könyörűlet a másik 
lényen, akit fullaszt és fojtogat egyre a könyvek 
halmától zsugorodni törekvő laktere — akkor 
hát ne habozz és tüstént köss vele Big Deal-t! 

Várom a válaszodat mihamar; hisz a készlet apad mán. 
Többet most nem Írok, pedig írnék én, ha lehetne. 

Üdv, Aranyember! 


„...a bősz ember vonszolta halálba, 
új mesterséggel, fából új cselt kitalálva, 
csapda nevűt, egerek pusztító nagy veszedelmét. : 


Csorba Gábornak 

Jóízűen mazsoláztam kedves, jó szavaid sokaságán, 
jó érzés áradt szét lelkületemben; a szívem 
bundás mellem alatt hányódott kétfelé, vájjon 
írjak-e vagy sem emilt az Arany Figurának a gépbe. 

Majd miután jó hosszasan és alapossan is egyben 
jól meghányta-vetette szívében a lomha személyem, 
dönteni kész volt ebbe’ az ügybe’ - Barátom, ím olvasd! 
Kurta-rövidre szabottan teng-leng emberi létünk, 
ámde eközben a művészet jó hosszúra nyúlik. 

Mint amikor vásott kölkök madarakra vadászni 
csúzli-parittyával kívánnak, eközben azonban 
körbetekinteni jó sunyin és ügyesen törekesznek. 

(Ők a vadőrt vagy a csőszt lesik így sunyorogva eképpen.) 

Nos hát, éppen e jól húrozott fegyver gumihúrja 

nyúlik-nyúlik, s hosszabb életű, mint a madáré, 

ó, amit épp lelöveszt az a disznó orvlövedékes! 

így születik bizony újjá régi mesénk eme poszt-hülye korban: 

hosszú a csúzli-művészet, jó rövid ám a madárlét. 

Mint amikor (rég volt, de talán nem is úgy vala...) roppant 

íját hősi Odüsszeusz jól felidegzeni vágyta, 

és miután eme vágya a teljesedésbe szaladt már, 

és átlőtte nyilát a tizenkét fejsze fokán mind, 

jól s értőn lenyilazta a reszketeg-ostoba kérők 

nem kis, s őt roppant tömegét, így küldve el őket 

gyorspostán az egekbe-pokolba, satöbbi - mi kell még? 

Mást mondok neked én - de vigyázz, és el ne szalaszd ám! 
Mint amikor komiszos kicsi- (nagy-) kamaszunk, az az ifjú 
nagy siheder keni rágóját (gumiból van ez ismét!) 
asztalaink meg egyéb bútomnk sose-várt sarokába, 
és te belépsz-tenyerelsz vagy másképpen beletévedsz 
jól fixált kulimájszba: az éppoly hosszúra nyúlhat 
(végtelen, értsd jól!), mint a művészet - míg levakarni 
(úgy tűnik akkor) munkás létünk is rövid immár. 

Mást mondok neked én - de vigyázz, és el ne szalaszd ám 

(jó, igazad van: mondtam ilyesmit előbb, no de mégis): 

próbálkozzál azt cselekedni, mi oly nehezen ment 

(vagy nem ment generálisan éppen!) rég szüléinknek: 

nézzed el olykor a kis- meg a nagykamaszidnak a vétkit - 

ó, azokat, Te, barátom, amik lelked felületjin 

jó sokat elszáradtak ugyan, de nekünk (ez a sorsunk) 

el sose nézték. Lelkületűnk bizony ekkor a sértés-, 

bánat- meg mifenétől összekuporgva mímelte 

mérges, nagy haragú tüzes indulatát (mi veszejté 

el nagy Akhilleuszt — hát a kamaszgyerek akkor? Ügyelj csak!). 

Mint amikor rímeket kifaragva a nagynevű Mester, 

rímfából kanyarítja a metrumot (ám rímet itten 

csak ne keressél, mert a nyomára se lelnél; 

jó, ez a fenti sor épp a kivételeket szaporítja. 

Mégse igyad le előre a kisciciseknek a bőrét, 
még mielőtt becsaliznád őket a jó nagy iszákba); 
mint amikor fűzfát szimatol meg a fűzfapoéta, 
szaglászik, meg az orrlikait ki-behúzza a szentem, 
jól zizegő, filozofikusan zengő sorokat ró 
jól butoló, nagyon értőn és remekül telepített 
számítológépének redves agyába a költő - 
villanypostáján bizony éppen olyan hülyeséget 
ont az emiljén, szerte elektronikus ködök élén... 

Másodrendű frissességű fraktálok 


...hát Te, Katinka, milyen s minemű szárnyas szavakat 

[szólsz? 

Installálsz-e vajon szavaidra Te szépívű szárnyat, 
vagy takarékra helyezted elektronikus csacsogásod? 

Tán bizony éppen ez okból nem hallom suhogásuk. 

Mint amikor főnixmadarak felszöknek az égbe, 

(mert ezeket soha senki, de senki mutatni se tudta, 
látni se látta bizony soha senki e nagynevű szárnyast, 
oszt’ mégis mindenki beszél s povedál e madárról) 

- nos bizony úgy vagyok én is erősen e nagyszerű dallal: 
mert nem a hattyú éneke siklik a tágterű légben, 

és nem a szürke veréb csacsogó csipegése csicserlik 

— sűrű sorokba’ sorolhatnám én mindama szárnyast, 
melyek nem tűnnek relevánsnak ez ügybe’, Katinka! 

Mást mondok neked én - de vigyázz, és el ne szalaszd ám! 
Volt nekem egy haverom, bizonyos papi káder a réten; 

ő, miután egy hígvelejű, szarvasszívű gádzsó 
jól s értőn lelkébe-szívébe bemart (az ebadta!) 
durva szemérmetlenség-öltönyű kapzsi szívével, 
nagy magas égbe’ lakó istenségéhez esengett, 
hogy vegyen az bosszút, amiért haverembe taposván, 
inzultust-abuzust követett el (a durva király úr). 

Ám ő még ezelőtt így járt el nagy szomorúan: 
hallgatagon ment háborgó tenger vize mellett... 

Jó Nábrádi Katinka, vajon Teveled megesett már, 
hogy mentél csak hallgatagon háborgó út pora mentén, 
(tenger híján pengeti lantom eképpen a nótát), 
jól s okosan-figyelőn zabolázva a lelked, a szíved? 

Mert aki indulatát nem jól zabolázza, nem értőn, 
azt a magasságos [mi-az-jisten sem preferálja szerintem. 
Sőt, Kati, azt hiszem én, gyanítom, hogy ilyen szivarokra 
nem ritkásan sújt le az Úr, akinek minapában 


30 



jól (s okosan) traktált vendége valék nem is egyszer. 

(Hidd el, mert bizony így volt ám, így esett meg az estély; 
ám ha esetleg mégsem vágysz hitelezni szavamnak, 

— így szólván: „hitel: alma” —, no ekkor, jó: megígérem 
Néked: gondolkozni fogok hihetőbb fabulákon.) 

Mást mondok Neked én - de vigyázz, és el ne szalaszd ám! 
Nem keveset töprengve-figyelve tűnődtem azóta, 
hogy, Kata, hatlövetűim a komputeredre leküldtem, 
rátelepítve, s azok mind ellepték monitorkád. 

Átkulcsolva a térdedet, én Hozzád így esengek: 
választ adj nekem - és ne habozz, ne! - igaz szavaiddal: 
hát feltört-e a számítógépednek egére 
mesterien kalapált s klopfolt ütemekkel is ékes 
villany-versem? amely remekül dübörögve ledürrög, 
majd fölcammog, mintha a Sün-meg-a-Tapsi mesében 
szélsebesen sündörgő sünkoca dörgve-susogna. 
így nyerek én is fődíjat, ha klapancia-versenyt 
rendez a kultusztárca: a sündisznókanok úgyis 
jobban s értőbben dübörögnek, meg sebesebben, 
mint rátarti s ezért igen ostoba tapsiagyúak. 

Nos, ha tehát nem vétett el Téged, mit a múltkor 
e-inasom révén voltam szíves megküldeni Néked, 
kérlek az összes olümposzi és nem-olümposzi lényre, 
és mindarra, mi él s mozog és nem is él s mocorászik, 
már sose rejtsd el előlem válaszaid koszorúját! 

Ám ha esetleg mellédobta Emiiké (az E-nas[h]t 
hívom eképpen), úgy ám, Kata, Kattintsál szaporásan, 
s í-mél boxod, meglátod majd, íme kitárul. 

Mást mondok neked én - de vigyázz, és el ne szalaszd ám: 

hexameterben tör fel az égnek a karcsú szökőkút 

(ez bizony így van egészen: nagy kár lenne tagadni), 

s pentameterben hull dallamos íve alá 

(ez se kevésbé tetszik igaznak: nem hazug ez sem). 

Éltem dallamos íve talán nem hullik alá még, 
éppen ezért egyelőre (momentán) pentameterben 
én nem utaznék (rossz néven, kérlek, ne nagyon vedd!). 
Most pedig elbúcsúzom Töled, s digitális ebemnek 
szájában figyelőn s némán meredő agyarára 
tűzöm e Néked rótt sorokat, hogy elérjenek otthon. 

2000. július 

Válasz Fűzfa Balázsnak 
a verseskönyvkiadásról 


Ösmerek oly szerzőt, levekért aki verseit adta: 
nem szürkén hegedült, de sötétszín zongorajáték 
volt muzsikája, ha májusi záporesőnek utána 
zengett néki a fény és rágyújtott, ha befordult 
(nem, ha-ha! konyhájába, nem is babaorca mi lángolt, 
nem, nem!): erében a vér pirosán lobogott fel a dalra 
lábuk térdig meztéllábuk pőre a térdig... 
moslékország, törpefejű kan Bátori Böskék, 

— hát ilyenek s még mások is elhangzottak a tollán! 
Vérével filozofált (nem hosszú, rövid o-val 
írandó - tudom - az, mit hosszúra ékesítettem). 

Csalj, költő! de ha észreveszik, csak vidd el a balhét! 
Hogy szavamat másikba beöltsem: van zsetonom s van 
lém és vannak gyermekeim s édes feleségem. 

Van zsetonunk: „Gazdálkodjál okosan” meg a „Skrébli”, 
s más játékokhoz mit mellékeltek a gyártók. 

Van söröm és borom is két-három-négy-öt üveggel, 
meg folyadékszámlám, gyöngített likviditással. 

Arra utalnék, Fűzfa Tanár Uram, ebben a versben, 
hogy most praktice minden kész van a verseskönyvhöz, 
egy faktort kiemelve e készletből: s ez a pénzmag. 
Hogyha eladnám én, vagy tőzsdepapírra cserélném 
vagy kötvényre akár: a bevételből ki lehetne 
adni talán, amit írtam, s ekkor, Fűzfa Tanár Úr, 
meghívlak, bizonyisten, jót fogasozni-borozni! 
Szombathely közepén tátong a Gödör (beleestem 
néhányszor, lemerülve a borba, a halba-húsokba). 

És miután kész étkek után a kezünk kivetettük, 
és miután elvertük az éhet, a szomjat, ahogy kell, 

számlánkat rendezve előbújunk a Gödörből, 
kész kiadásterwel tántorgunk el kiadónkhoz. 

Ott leitatjuk, akit kell (éljen a likviditásunk!) 

Hát, én így valahogy képzelném el könyvem kiadását... 

Mért legyek épp ma szerény, nem igaz? Kiterítenek úgyis. 
Mért ne legyek ma szerénytelen: így vagy amúgy kiterít/nek 
mindent és magamat főképp: nem „erény” a szerénység; 
akkor „erényes” az, ki szerény, ha szerénytelen úgyis. 

Lángsugarú nyaraink 
leghevesebbje tüzel 


Van friss-töltésű versem, mind borba-virágzó, 
zöld levelek sűrűjébe’ didergő szívbe’ kibomló. 

Nem szárnyatlan a szó, sem a szóban a szél neszezése. 

Van nálam szöveg és van krém puha gesztenyebélből. 

Én nem adok Neked ebből, mert sokkal kevesebbet 
tartok a kamrában meg a számban, mint a szavakból. 

Mért van ez így - kérded. Mondd, honnan tudjam a választ? 
Mit tudom én — kamrám kicsi, nincs hely (mert teleraktam). 
Ám szívem kamrája nagy és ásít üregébe - 
már szavakat se találok megfelelőt s elegendőt, 
gesztenye-krémet (mondtam már) ennél kevesebbet. 

Barna, világos meg buzaser vonz kedvesen engem: 
hogyha a kamrát megnyitom és belenézek erősen, 
ott mosolyognak az említett fajták üvegekben. 

Friss-költésű tehát amit itt kapsz, el ne szalasszad! 

Nemrég kotlottam s mai nappal eresztem el őket. 

Szárnyat igéztem rájuk erősen szabva, ahogy kell. 

Ám a szavaknak e szárnysuhogása elillan a szélben... 

— ej de hiszen nem is ezt akarom most mondani! Szóval 
már dehogy „illan” a szó: suhan arra, Feléd, susog ezt-azt, 
és eliramlik... akárha virághullás kel a szívből. 

Hullással mi e lángsugarú nyár leghevesebbjén 
mondd, minek is gondoljunk, ennyire szertelen ifjan? 

Erre a választ most nem adom meg e versbe’ - hiába 
s bárhogyan is könyörögsz, bármennyire kéred esetleg. 
Hogyha Te annyira vágyói mégis tudni a választ, 
mélboxot követő magatartást kell tanúsítsál. 

Rólatok álmodok én, akik olvassátok a versem - 
már lehanyatlani hogyha időm és pénzem is enged 
dús kerevetre a szép delelő nek nyomban utána. 

Mint ahogyan rég elmúlt nyárnak déli zenitjén 
árnyékok hűvösén heverészve terült el a költő: 

„bárcsak sok szép nyár dele volna ilyen gyönyörűség!” - 
sóhajtott fel a Város dalnoka annak utána. 

Köszönve a hajnali postát 


Kedves Fűzfa Balázs! köszönöm gyors hajnali méled! 
Jópár vers eladása csupán, ami kell az ügyünkhöz: 
pár hónap leforog s meglenne a tőke, Tanár úr! 

Vagy nem akadna folyóirat (újra a likviditással, 
lével rukkolok én, farbával, elő a sorokból...)? 
Húszezres lét botlottam ki a három verssel, 

Kétszer-Ezer nevű lapban, amit minap is leközöltek. 
Nyolcszor három verset kellene még leközölnöm, 
s hogyha a terjedelem s a minőség megfelelő lesz, 
és nagy igényeket is majd messzemenően elégít 
(na de most már, azt hiszem, ennyi elég itt): 
sírfelirat meg epigrammák, de elégia s óda - 
mind szögömön lóg ez meg még ami többi koholmány, 
bármelyiket leakasztani hogyha Te annyira vágyók 
én akadályt ez elé nem gördítek, bizonyisten. 

Most berekesztem azonban e ponton a mailem, 
és imigyen most egy darabig kímélem erőst’ ki e mélt 
olvassa, szegényt... 

Nyári emiltöredék 

„felcsiklandó kacagásba szökell a nedv mély utalása” 

(Weöres Sándor) 


Olvad az aszfalt, állnak a villamosok meg az elme, 
görbül a sín, az idegpályák itt-ott kilazulnak, 
és a velőkéregben mit sem sejt az a sok sejt... 

Röstelkedve írok neked én, hiszen agyvelejemnek 
tennapi túlzott felhígulása magyarázza, mi történt: 
hogy sehogyan se találtam az értelmét levelednek, 
márpedig ott volt orrom előtt, csak nem kinagyítva... 
Cortexem heveny elpuhulása az ok s a receptor¬ 
sejtek közti cikázások dugulása - de mentség 
erre bizony nincs, nem lehet! ez most már agyament-ség... 
Üdvözlet! hűvösebb levegőért kéne esengnünk. 

2007. július 


38 



ítéletkereső 


Géher Istvánnak 

Mondd bátran, ne kímélj engem: mit ítélsz te ezekről? 
Mármint hogy szövegimről — mert nem könnyű a döntés: 
most akkor vacakok, vagy szép versek, gyönyörűek? 

Vagy pedig egyik sem, hanem afféle strapa -ótvar? 

Abból a fajtából, ami szaglik az izzadalomtól, 
mely sanyarún árad ki a fűzfapoézis-üzemből: 
izzada orcám, hónaljam meg a csánkom is egyként.. ? 
Mert vagy a szépséggel koszorúzza az isten a textust, 
s akkor a textus a többi közül szépen kimagaslik, 
és gyönyörűség fogja el azt, ki bemélyed ilyenbe, 
mert olyan édes, akár üde méz, ha a szánkba csuroghat, 
s úgy vesz a lábáról le tudatszubjektumokat, hogy...! 

Vagy lehet egy szöveg oly formás, ügyesen csinosított, 
és vetekedhet alakja akár egy dúskebelű celebével - 
hogyha a kellem nem koszorúzza, hiába olyan dús: 
legszívesebben az ember messzire futna el onnan. 

Bár annál, mit a költő buzgón (k)ölt szövegére, 
gyakran egy isten sem készíthet jobb alakot, nem - 
mindazonáltal bárgyú az ily költészeti elme. 

lengő balans^ok 

Az epersütemény repedése 


„én csak olyan istenben hinnék, aki ért a tánchoz 

(Nietzsche) 


Megyek én és provokálok 
jöjjenek csak a sakálok 
megyek velük somfordálok 
ezt a rímet tudom várod 
de nem kapod hogy kakálok 
nincsen indok vagy akár ok 
egyszerűen székreked most 
versem nézd e szétrepedt sort 
ha nem látsz ott repedést 
nézd csak meg és belenézz 

repedezni epersüti tudna-e nem de talán 
anapesztusi sorba tagolni a szót lehet ott amikor 
te harapni epersüteménybe komám elepedni kivánsz 
a fogak berepesztik epersüteményedet és beharaphatod ott 
süteményedet és az eper finoman beenyészik az ínyre 

[csikandlik ihol 

Puncsköltemény 

„Ah, élni, élni, mily pompás, sgép, magasztos!” 

(E Th. A Hoffmann) 

Kárpáti Péternek 

Puncsverset küldök én epertortád helyébe 
szeresd meg őt ne vess nagyon meg érte 
én azt hiszem a fáradságot ez megérte 
és ha két dramaturg közt a nyár egére 
mint macska néz az éjjel föl az égre 
a macska és az éj amúgy is kéz a kézbe’ 
járnak és bámulják egymást nyakra-főre 
na összezilálódtam szépen és egészre 
arról akartam írni hogy te nézel föl az égre 
helyette macskára és éjre néztem és egérre 
lényeg az hogy drámatúra közbe’ nézz ki végre 
föl egészen tekints föl a honi magyar égre 
ott ahol a magyar puszta karddal és agyarral 
gárdáról álmodik s lógatja lábát jó nagy garral 
éji fajanszedénybe nehogy csak ébredezzen 
rezzenéstelen pofával hüledezzen 
e pár sor lassan-lassan értelmezhetetlen 
és én pedig mivel soká’ élelmezetlen 
valék ezért gyorsan fegyelmezetten 
leoldalgok mint macska éjjel és veszetten 
tömöm bendőm pofámon át nem elveszetten 
jó étvágyat kérek magamnak biztos ad az isten 

Veszprémi puncs-symposion 

Szántó Fanninak 

Akkor minden nagyon gromek: szűrő, Mozart, 
s Haydn puncsos-receptje így életre kelhet. 

Minden jó, ha csillog és ragyog sok arc: 
mert az arc mögül, ha csillog és ragyog, 
vonásai kihúzzák és kivonják, Ember, bánatod... 

Akárha hangszer lennél: bús, szorongó 
cselló, nagybőgő, brácsa, dob, vagy bazgitár: 
a húron táncoló vonó (vagy pengő pengető s verő) 
addig vonja (pengeti vagy verdesi), hogy aztán 
a rossz kedély mögül eltűnik minden fedezet. 

Rosszkedvűnk tele 

már nem lesz rosszkedvvel tele... 

No nem mint hogyha nem 
száműzném folyton én 
a létező legtávolabbra tőlem, 
és ahol megfordulék, 

az említett - megbuggyant, sőt romlásnak induló - 
illattalan, sőt (hadd ne folytassam, milyen szagú) kedélyt, 
vagy ennek csak halvány de rút-és-omlatag jelét 
magamtól, mert a rossz kedély az tönkretesz; 
guillotine-nál rosszabb (nincs hozzá retesz): 
spirálba úgy lehúz, a Dante pokla sem kutyább 
hisz innen (Dantétól [,] tudható) - purgálásoknak árán - 
följöhetsz s ha nem voltál ketchup-fan, 
paradicsom- s édenkert lesz utóbb jutalmad. 


* A „symposion” szó valójában nem „lakomá”-t jelent, hanem „együtt- 
ivás”-t. Platón ,)^akomá ”-nak fordított művében sem esznek, csak 
isznak. 

Ezért kell hát Hatalma(sa)t (meg jól) Akarnunk, 
hogy Jó Kedvet csináljunk Ott, 
ahol nekem hatodfél éve már, 

hogy rossz kedélyem fogytán -fogyva fogy. 

Ti itt most harmadfél esztendeje 
űzitek velem jó messzire 
a Rosszat és a Rossz Kedélyt, 
ezt a tompán zúgó falú meredélyt 
lomhán s mohos kedvvel belepő lepényt. 

(Nem látod át időben és akkor lehúz, 
bambán befed, levonszol és amott, 
hol nincsen még samott sem, 
beléd mocsárlázas-rút kedvet olt.) 

Előhúsvéti casus bibendi-vers 


„Mi a bor? Hieratikus inasak. ... Isten a jött sonkában is ott van. ” 

(Hamvas Béla) 

Tanítványaimnak Veszprémben és Szombathelyen 

„Sok lebegő üledékanyagot tartalmaz”, ahogy csak 
elskandáljuk a köznapi méla dumát s le is írjuk, 
versformába kötözzük, akár húsvétnap a sonkát, 
bort bor alá vegyítünk ezután, preparálva az útját 
húsneműnek, hogy korcsolyaként csúszhasson a hasba. 
Eltelik egy kis idő és elfogy a bor meg a sonka, 
és miután elvertük az éhünket meg az asszont, 
bamba derűvel rámeredünk az üres kulacsunkra, 
rágjuk a bájglit ahogy bételt régente az indek, 
meg tán még mai nap rágódnak ezek, meg akiknek 
rágni szokásuk, amit „csepűnek” nevezünk: csepűrágók 
ők; no tehát mi eképp (ugyanígy) majszoljuk a bejglit, 
méla-üvegszemeinkre a fátyol hályoga hulla, 
értelmünk kialudt és horkol az agy, meg körbeforognak 
ex-ragyogó szemeink és nem megy a smink csak a bájgli: 
bételi éter az étel, hol van a Péter? jaj be sokat kannáztam 

[a borbúi! 

Elmondom mi tanulságot szűrtem le magamnak a búsban. 
Ott jártam valahol, hol a nulladikon, legfönt a pokolban, 
első kör tetején, hol a kannásbort vedelőknek 
nyomban széthasogat fejők, úgy érzik legalábbis. 

Mondd, hol alusszák ők az öröktelen-és-hazug álmuk, 

borhamisításban kik utaztak, marmonkannát 

sok borogén-tablettával teletömtek meg -dugaszoltak? 

Úton vannak a mái napig, hisz a földi futásuk 
állandó utazás volt (lássad: borhamisítás). 

Most a pokol körein belül egyre keringnek e társak 
- elvben társak, némák cinkosaikkal a bűnben, 
szőkítvék olajoshalogénanyagot jövedékre. 

Most ezek ott kannásborokat cipekednek a mélyben, 
bruttósítva beöntést adnak lent Brutuséknak, 
s mindama lúzernépnek, akiknek az alfele villan 
ott, az örök fénynélküli, sőt hideg alsó részben. 

És kannáj okból az örök tabletta-itóka 
nem fogy már sohasem ki; a hardvert néha cserélik 
(erről konstruktíve az Úr rendelkeze eská: 
megbízott a minőségbiztosítással egy ipsét, 
hogy szigorún odanézve hatásköröket felügyeljen, 
s bétartassa a béöntési határnapokat mind.) 

Lett és lesz még másnapi fájdalom ott a fejekben... 
Szűrjük a bort, ne csupán a tanulságot, s üledékét 
egyiknek se együk vagy igyuk meg - köpjük a földre, 
hogyha netán valamennyit mégis csak be-beszopnánk. 
Egyet látni a fenti sorokból: mekkora lúzer 
mind, aki lőré-addikt, hát még mind, aki -díler. 

Bortúra előtt 


„ha a tavak és a tengerek borrá változnak” 

Vemmel Tamásnak és a bortúrá^óknak 

Hát igen! ez remekül hangzik, jó Organizátor! 

Bárcsak a próbaivás, az sikerülne nekünk! 

Aztán majd a további borok megivása is eljön... 

Próba, szerencse, siker - borral jön meg a mersz. 
Másképpen hogyan is sikerülhet a bor harapása... 

megharapom, lenyelem — Bacchus, légy te velem! 
Szóval: igyuk csak a bort, töltsük be pohárba színültig, 
döntsük a tőke helyett: szomjas ajak, te ne sírj! 

Száraz ajak, szikkadt szagú szív: ez kész szomorúság. 

Víg a kedély, ha a bor nedvesít-illatosít. 

Sügér borban lubickol 


Aitiológiai* ** költemény az etnogenezis állásáról 
a Som ló-hegy egyetemközi borutazóinak 

„A szőlőtáblák között lágy füves utak, 
mint csendes patakok foly dogálnak. ” 
(Hamvas Béla) 


Borban lubickol víg sumér sügér 
borba lóg s ott ázik jól hízó gyökér 

direkt termő fajtába’ meggyökérzik ő 
direkt noásított * velőtől hízik ő 

zsírsejt és más ásványi szubsztantív anyag 
b őven gyökérzik (agykéreg s -velő apad) 

leng a zászló kint a nagy sügér meg bent 
direkt termő fajtájú szó-beszédbe kezd 

sumér mindenki ergo hát magyar 
ki nem hiszi bizony nem is magyar 

eperfahordóimra állva törkölyt esküszöm 
Noé magyar volt és utána hírözön 

Isten Noét saját képére hozta létre 
ergo magyar volt hát és hála bizony érte 


* „Aition”: vallási vagy folklorisztikus szokások eredetének (fiktív) 
magyarázata (aition gör. „ok”). 

** Noa (nova, noha): rossz minőségű, direkt termő szőlőfajta, ill. az eb¬ 
ből készített káros hatású bor. Az elnevezés Noé nevét cipeli tova. 

magyar minden - Isten Noé meg a som 
ki nem hiszi bizony nője be a som 

az egyik vendég ekkor érdeklődni kezd 
hogyha Isten és Noé magyar (hú itt mi lesz) 

mit kezdjünk akkor most noával ó sügér 
mert az is magyar kell hogy legyen sügér 

magyar minden - Isten Noé meg a som 
ha nem hiszed bizony nőjön be a som 

majd megtanítom én e furmányos palit 
minden magyar hozd ide a somlait 

a többi méla bor... 
s az este ráhajol 
a somló-hegyi 
egyetemközi 
borostársulatra 
kik egy pillanatra 
sem feledhetik 
azt a somlait 
meg hogy miért is 
vannak mostan itt 

Elpilledének 
távolból szól az ének 
egyre inkább közel érnek 
lakodalmas-lajos-rímek 
dong a padló zúg a Somló 
hányni kezdő hegy-gyomor 
alig bírja oly komor 

reng a hegy meg a sok pince 
lagzi-penész kencefice 
lajos-rím csurog a hegybe 
Géza közbe kéz a kézbe 
kék az ég ezér azt hitte 
hogy az ő kis negyven éve 
méltóképpen ünnepelve 
úgy is van és méltóképpen 
ünnepelte úgy kell szépen 

az egyetemköziek pedig 
itták a jó bort a jó somlait 
beszéltek nem sügér-beszédet 
szóltak nem direkt termő szavakat 
akadt ki lengő balanszban haladt 

és mind magyar és egy sem volt sumér 
noát nem isznak nem is esznek no de mért 
nem vesznek be sügér-noá dumát ők azér’ 
szkepszissel élnek nem noával pont ezért 

Vass Tibornak 


Kedves Tibor tanácsért hozzád fordulok 
írtam ma borverset de egyet nem tudok 
mégpedig hogy mit tegyek mostan vele 
elküldöm és látod mivel raktam tele 
lett egy sügér-vers -óda vagy -szatíra 
nem biztos az hogy sok borász díjazni fogja 
reám ronthatnak tőkékkel s kapákkal 
ám ha tetszik és van hely folyólapodban 
örülnék én ha megjelenne egyszer ottan 
ha úgy látod hogy vázolt aggodalmam 
teljességgel vagy abszolút alaptalan 
víg sügéremmel én akkor haj de vígan 
benevezek a tokaji írók táborába majdan 
korrigált szöveggel küldöm hát sügérem 
őszintén szólok hogyha mondom azt remélem 
hogy nem küldök több verziót email-ben 
meg azt is hogy tartom mit most ígértem 
meg azt még hogy megkedveled sügérem 
és e sorral most bezárom már e mélem 

Bor és helyesírás 


Hadd küldöm becsatolva ez ortográfia-versem, 
hátha kicsit derűsebben nézel a holnap elébe. 

Nem teszi jól, de nem ám, aki nem derül, és boml egyre. 

Ez borokat minek inna? borítsa magába a kannát: 
azt, amiben tőkét sose látott lé lötyög egyre. 

Hajh! a borúnk derítőbe borítsuk (ügyelve az „ú”-ra: 
mert a borunk ha borul derítőbe, mi lesz, mi marad meg? 
Elvegyül akkor a trágyalevekkel a bor nemes árja, 
meghal a bor s megtér a porába - de nem poharába. 

Látjuk: mennyire fontos a bort helyesen le is írni... 

Hogyha borod rossz, vagy csak rosszul írod le a „bor” szót: 
trágya leszen neked akkor a bor, levegyülve a szarba, 
és te ilyenkor nem látod, hol a szmognak a vége... 

Fényt se igen hiszel ekkor pislákolni, fogadnék... 

Bíbor bort kortyolva borítsd hát félre borúdat, 
s mint vihar ültével, vagy a hosszú, lomha esőknek 
megszakadásával kiragyog nagynéha a napfény, 
foszlik szerte a felhőzet, meg eloszlik a ködvész — 
foszlik ilyenkor a fáradt rosszkedv, frissül a szív is. 

„Borszín tengert” szőtt szövegébe Homérosz - e szókkal, 
mondd, mire gondol a költők s dalnokok elseje vájjon? 

Bor meg a tenger - e két szó mily módon tapad egybe? 
Egymáshoz mi közük? Hisz jó sós ennek az íze — 
édes , s^ára^ (néha savanykás) íze van annak. 

Egyikből örömest innánk nagy kortyokat, uccse’ - 
nem hörpölnénk hosszan a másikból, bizonyisten. 

Színük vagy szaguk az, mi hasonlít: nagyfene tudja... 

- nos hát ez még sok kutatást s kutatót is igényel, 
s akkor tudjuk majd meg a kérdésünkre a választ. 

Rajta, tehát, filológusok: itt hever egy kutatási 
téma, projekt, vagy akármit akartok: fogjatok össze! 
Oldjátok meg a kérdést, értően kibogozva 
ezt a csomó bogot és akkor fölsejlik a rejtély. 

Bordal, záradékkal 


Olvasó jó bort kedvvel kortyolgató 
talán helyes vág}' tán lélegzet-állító 
vagy és ha még versemből is veszel 
meglásd talán a legszebb te leszel 

Olvasó nézd el ha néhanap 
egy-egy versem rád harap 
én küldtem rád egy óvatlan duhaj 
pillanatban nem lesz tőle semmi „jaj” 
semmi baj de semmi macskajaj 
elmondom én hogyan s miért hamar 

Csak azt felednéd azt a macskajajt 
„bárhol ihatsz, csak ne rejtőzz el soha” 
de bor legyen mit nap levének árja hajt 
hegyalji furmintot vegyél magadhoz 
fanyar juhfarkot Somlait fogadkozz 
telve ájulásig szikrázó örömmel 
mosoly táncol rajtad ne menj el 

Jókedv kél és pompázó nagy kedély 
mosolyt mer föl szívéből aznap 
kit versem olvastán szíven harapnak 
kortyok ritmusok meg lüktetések 
és szűnnek akkor hitvány semmiségek 

Téged illet költeményem selyme 
kin úgy tündököl királynői kelme 
mint nap ha felhő-fátyolból kitárja 
testét s a fény előszökő sugára 
elömlik földön-égen-szívben járva 

Mint bort kortyold versem levét 
magadban érezd áradó hevét 
e kezdő áradás ha szétszalad ma 
leállítjuk hamar gátunk kiszabva 

Kedves olvasóm neked ma szép 
s tündöklő jó napot kívánok én 
ám lábad léptét éberen vigyázzad 
nehogy megjárd ha ellenedre lázad 

Vers és kedély 


E néhány költemény itt hátha 
honid váratlanul derűre váltja 
bár elbújtál mint fáradt beteg állat 
a verseimmel mégis megtalállak 
szegény kis bérlő-ember ottan 
az odva mélyén serényük és ott van 
emészt a lassú túz és mégis fölparázsük 
mert ezt szipúzom s bizony ebből élek 
de attól még emészti azt mi bennem lélek 

E néhány költeményem 
mit néked én verseltem itten 
settenkedett árnyak mögött 
előbújt s erre-arra megbökött 
az árnyak táncából kivált kutya 
hegyesre fent égjük metszőfoga 
mert árnya egyre hosszabb lett 
és bizony hogy erre-arra ment 
kúszott és dermesztő a szívemet 

Itt csak verseket lelsz kedves olvasó 
nincsen levél se rossz kedélynek rücskös ága 
szarvasszívú és ebpofájú méla kóüka 
nem vánszorog de már nem is szorong 
sem írója ezen soroknak nem bolyong 
szomorgva és teherként víve szívében borút 

Régi nóta 


Régi tompa nóta ez tudom 
szó nélkül mégsem hagyhatom 
szorongásod meg rettegéseid 
oldd el láncáról őket szépen itt 
szabad leszel te büszke és okos 

Ne rettegjél se majd se most 
inkább legyél ha kérhetem 
bátor és kérlelhetetlen 

Egy gondolat se bánt 

„a szomorúság megőrzi a boldog embert” 

(Nietzsche) 

Tanítványaimnak Veszprémben 

Gondolék egyet magamban: 
mit ülök én itten hiában: 
olyat küldök, hogy az még! 

Küldök most egy csokrot én, 
csokrom virágokból kötém, 
amit csatolni mélbe még 
ó mélbe mélni volna jó — 
s lehet. 

Küldök a kertemből könnyű és tarka virágot, 
hátha az egyik vagy másik tetszik közülük majd. 
„Anthos” volt a „virág” görögül; s az az „anthología” 
nem más, mint a „virággyűjtés”: hát „verscsokor” akkor. 
Üdv! Néktek kívánok jó hétvégi nap-estét, 
és a futó hétnél könnyűbb legyen az, mi jövendő! 


Remélem én: elnézitek nekem 
ámokfutásom — az töméntelen 
s főképp töretlen is... meg törhetetlen. 

Nézzétek itt atácsolom 
mailemre fölcsatolgatom 
küldök néhány költeményt 
nem csalfa vak hazug reményt 
költői vak s világtalan merényt 
hordoz talán egy-két erényt 
és folytathatnánk ezt a tényt 

de ez már tán csak kőkemény 
redukció sőt csökevény 

csökkenő a televény 
tele vényem vetemény 

Egyszer csak véget ér a költemény 
versem rövid lesz mint remény 
egyre rövidebb sorokkal ó 
mígnem csökken ő 
nem hökken ő 
nem pöccen ő 
nem bök¬ 
kenő 
pont a 
mondta 
ő. 


S véget érek én is máma már. 

Zárul már a móka tár. 

(jaj annyi rím lehetne még 
fókatár és Főkajár meg megkajál... 
megyek hogy jót egyek... nincsen tovább) 

Rejtvény 

>y A görögök úgy tartották, hogy a hexametert 
Delphoiban találták föl. ” 

(Nietzsche) 

Szörnyen idétlennek hat, hogyha magázza a költő 
azt, akihez versét intézi - tehát letegezlek. 

Mondtam már ilyet én - legalább kétszer (nem is egyszer). 
Megkattantam-e, hogy kétszer mondom Neked én ezt, 
kétszer mondom Néked el ezt? — Szürkék hegedőse 
nem volnék, de az ősi Kaján, amikor minapában 
meghívtam borivásra: nem is hezitált, hanem eljött, 
s mámorosán felbiztata engem verseket írnom. 

Nagy mámor-rianással megpengette a lantját, 
majd nekem adta — akárha Apollónnak kicsi Hermész. 

így s nem másmilyen úton lett az enyém ez a hangszer. 
Fölhangoltam, s ott mindjárt belekezdtem a dalba... 

Most már csak nehezen tudom én leereszteni lantom. 

Édessége a csurgó mézénél is erősebb, 

mámora bornál is maradóbb (ércről ne beszéljünk): 

édesen árad a szó, puha álomnál finomabbat 

szór és hint a szemedbe (nem ám port, jaj! nehogy azt hidd!). 

Tudni szeretnéd, hogy minek „édessége [...] erősebb”, 
„mámora [...] is maradóbb” (hogy az „ércről” már „ne 
beszéljünk”)? 

Hát az igazság az, hogy amennyiben eddig a versben 
nem vált napfénynél hevesebb s izzóbb ragyogással 
egyértelművé, mi a válasz e kérdésünkre, 
nos, bizony akkor a vers nem más, mint — újraírandó. 
Ennek azonba ’ nem egy akadálya van, ámde tömérdek. 

Részben ezért s másrészt meg egyébért nem fogom üjra- 
költeni, és inkább torzóba’ hagyom. De Te annyit 
bőven megcselekedhetnél, Aki olvasod ezt itt, 
hogy kideríted a választ pusztán vers szövegemből. 

S hogyha Te végeztél vele és meg is oldtad a kérdést, 
kínzó kétségben ne igen hagyd, lécei, a költőt... 
Verskötetünk kiadójához, nosza, küldd el a választ. 

Verseket filézve 


összegyűjtőié a verseit filébe 
és aztat átnyalábolnám 
Fűzfának párat benyomnák 
ez elfogadott nyelvalak 
csak nem használjuk 
nyelvőri prűd salak 

Benyomnám mindet én a Fűznek 
győzzék a harcot a szép szüzek 
a rímnek kedviért jelentem én ki: szűz 
mitől nem rosszabb verébnél a túzok 
ma természetesen a nagymadár 
mi kell holnap se kell nyüzünge 
csak ha majd muszáj 



Miből mivé — hová kié 

>f A létfölött siklani!” 


Pipkének 


Miből lesz mondd a szürkület 
mivé lesz mondd a láng 
miből lesz mondd a szír kelet 
mivé lesz mondd a lány 

hogy keletkezett miből a szarka lett 
kié a kincs amit lényül e kis kokett 

Hová lesz mondd a szürkület, 
mi lép helyébe — mondd mi lelt? — 
hová lesz mondd s miért oly méla ő 
kinek szemére és szívére álma jő 

Honnan s hová e szürkülő homály? 
honnan s hová kering s forog 
s nyújtózik el szolgálatkész homár, 
sügér meg mind kiket megszúrt horog 

Agyamba’ tompa, mély setét honol 
szívemből vér zubog s nem víz dobol 
az, mi én vagyok s egykor valék 
örvénybe néz most s messze kóborol 
viharba vágyva őrlődik s nem kotyvalék 

Mi volt az a máj 


S %emes E ndrének 

Mi volt az a máj? 
küldök verset állj 
csak magának egy emilt 
mert kolléga lenne 
versiromba Endre 
verj síromba rendre 
csákány cickány szende 
mi volt az a mája 
amin csúszta máma 
mondta de nem várta 
abbagyom mára 
egy darabig sárba 
tipródom a bálba 
mikor lesz még mályva 
buliztok-e Dionűszosz álma 
leszek ott repkedek nehogy 
Anthesztériázna 
a csoport mert behányna 
Anthesztérián a 

minden férfi sok bort benyakalt ott 
két brit pintet fejenként 
vagy egy pintet fülenként 
háromfülű előnyben 
tripúsz az meg lábhárom 
odalett a vágyálom 
nesze neked vágyálmod 
halom almád vagy almod 
kaporszakáll megálmod 
hópor szokás megáznod 

kőpor lőpor hópor sápkór 
a fenekét jól megpaskold 
kisbabának nagy babának 
de ha van a kabaládnak 

Interaktív babavers 2001-ből 

a »Nem vagy kisleány...« kezdetű dal ellenében egy 
kisleány s az apja kögt képződött elvárási horizont 
szivárvány os tetején 

Mezősi Eszter Nórának 


Ez itt a Te karod, 
mivel átkarolod 
a Te kisfaterod. 

Ez itt a Te karod, 
véle, ha akarod, 
apát betakarod. 

Apropó, a popó! 
mit is mond az apó? 

„Elú, de jó Apának, 
meg még az Anyának!!” 
(Mér’ jó nekik vajon — 
gondolod Te nagyon.) 
azér’ jó Apának, 
meg még az Anyának, 
mert a hintaszéken 
hintázunk mi ketten. 

„Aha, most már értem, 
mér’ nem kurjongsz sosem, 
hogyha Te nélkülem 
töltőd időd géped megett; 


Vő. a mára már sajnos kiveszett egykori szlengízű megszólítást: „kis- 
apám!” E sorok írója még tanúja volt olyan eseteknek, amikor ez a kife¬ 
jezés a mindennapos szóhasználat része volt az ifjabb nemzedék körében. 

töltőd időd, ám nem kedved, 
és nem kurjantsz, se nem egyet, 

de kettőt sem, hanem némán 
és hüdötten püfölgeted, 
kedves Papa, betűidet. 

Értek mindent, értlek Téged: 
írj hát rólam verset, kérlek!” 

Kelt a hintaszékben, 2001. március 9-ikén, péntek este 

Édes éden Afrika szívében 

Idillikus óda a Ngoro-ngoro 
kráterbe gurult paradicsomról 

Yoshitashi Tibemanyának 

„s változik a% ég alatt a% idegenség” 

(Weöres Sándor) 


Előhang 

Jöttem a Nílus partjai mellől... 
hahogy hazudnék: nem fogsz te rajt’. 
Édes éden Afrika szívében; 
jártam én ott rézgrádicson: 
amit láttam, meg is néztem - 
hova lett a Paradicsom? 

Hétszer öt nyár múlt azóta, 
nagyra megnőtt mind a mancsom. 
Istenemre bizony mondom: 
azt sem tudom, hol a kulcsom — 
zárva lellek, Paradicsom. 

Hajnalpír az édes orcád, 
a tudomány mosolyog rád: 
zeng a Múzsa, szépen zeng ott, 
itt-ott Wolferl* keze játszik, 
hangja messze elhallatszik. 

Nem rideg ez, csöpp matézis 
akad benne csakazértis. 


Ngoro-ngoro kráter: nemzeti park Tanzánia északi részén, a kenyai 
határ közelében. 

Wolfgang Amadeus Mozart nick-je 

1 

Afrika szíve ég a napmelegbe’. 
Dermesztő hüllő ha mar: a mérge 
kihűti tested, életed kioltja, 
e pompás tüzet hamar elhamvasztja. 
Csúszik s mászik itt is, ott is az ebadta... 

Az ében földrész közepében, 
elhordhatatlan hegy tövében, 
Kilimandzsáró ölében, 
a szavannán egy tó mellett, 
hol flamingók flamencóznak, 
minden reggel s este ropnak — 
ellett egy thomson-gazella. 

Nem is egyet, kettőt ellett; 
kopár kőszál kövön hagyta 
reményét az istenadta. 

(Isten adta - rögtön visszavette, 
akkor pedig, mondd meg, minek adta?) 
Lent a tóban altatódal - 
áll a bál, az álarcosbál. 

Hegy tövében vár a kígyó: 
alma s anna nászra várnak 
(elefánt is dermed arra). 

Ott, a végtelen szavannán 
e nagy hegytömbnek oldalán 
hópárducbőr kullog rajtam. 

Éjbe’ villog néma szempár; 
csikóbőrös kulacsomba 
rejtettem én el a szívem. 

Itt, ahol az ember néha 
ébren van és mindig ében, 
éhen veszne — vesszek én meg, 
hogyha én sem vagyok ében. 

2 


Látod amott a hegyet, hol a völgyet fák koszorúzzák? 
Úgy, ahogy ékes, jóragyogású beszédet a kellem, 
ott egy fát koszorúz meg a tölgyes; a kertben a kígyó 
vár rád, mint a szirének, s hogyha te arra vetődöl, 
bűn kocog ott elibéd és szerte röfögve szolid kan 
varacskos varkocsokkal várja varját s hollaját. 

3 

Szélben a fák lehajolnak - a völgy fele tréfa-szirénke, 
csáberejével toxikománná tenne a szentem. 

Lennék inkább egy jó kis herpesz bárhol! 

Horpassz inkább egyszer be horpaszodból, 
hogy majd kidülleszthesd szemed, 
mint hogy kígyó gyűrűiben 
szétterpeszkedjen szíveden. 

E marni kezdő méla szörnyeteg 
ha hernyó-pilla illanása leng: 
lappang egy pillanatra és lehűl.. 

Megrándul ám a szívizom s leül — 
már nem „extra systolé”, mitől felül 
s éjjel szívéhez kap, de megkerül. 

Ütődött lesz, ki mind hűdötten ült 
e földgolyón, ahol nyomor megül 
hülyék arcán s nyomul a szarvtalan tulok — 
úgy kiült heveny félsz és idült s ragyog, 
a holdba sárga ló-acsargás hogy beült, 
a szív viharzik, szél hűvösre vált s lehűl. 

A szív hűdötten áll s lön torpanása, 
fogak csikorgatása, szív lehorgad: ássa 
már magát a sírgödörbe gondolatba’. 

Utóhang 


Hellénül herpei „csúszik s mászik”, herpés ^ 
„hüllőt” jelent, oroszul cserv&T. nyüzge féreg. 
Cservjakov! téged hív a jó Csehov, csinovnyikát, 
hogy meghalasszon, jaj bizony, a krisztussát! 

Tenger reng, vonal törik 

„egy földalatti hang mintha Zeus dörögne, nagyot 
morajlott - borzongató volt hallani” 

(Euripidés) 

Petri György emlékének 

Mert az élet mint a tenger 
hánykolódik rajt’ az ember 
egyszer csöndes másszor nem! 

Ilyen éppen Zeus Atyánk 
vagy fivére a szigonnyal 
a Földrázó Poseidáón 
ki a bikát Troizénbe 
delegálta szökőárba 
zúg és borzol és viharzik 
félelemmel is birkózik 
embert istent egyként renget 
rengeteg víz hetven század 
a többi az mi más lenne 
só só só 

s véknyan mint a foszló füst 
van ott réz arany s ezüst 
a mélyben meg fortyog a szar 
szerencse mind abból szakad 
trágyából virág és növény 
meg bor meg élet fölfakad. 

Itt is ott is megszakad 
a szívben egy vonal szalad 
jót a rossztól demarkál 
zsarnokot meg hasmenés 
rázza téboly tartja markát 

beleszarna de azomba aláírja 
autogrammot is osztva 
autogram fölött névsor 
mind meghalnak zsarnokostól. 

így lesz hát a hullahegysor. 

Sötét, fekete, világos... 

utón a kikeleti lombokon a szekerek 
eredete iramodik... ” 

Poshatagon-lomhán araszol bele rengeteg elménk. 
Álmatag elme mereng mélyen le a rengeteg erdőn. 
Álmatag erdő-mély meredély — belereng ami emlék. 
Lomha melegben a szépemlékű álmatag emlők 
Langyosan élvezik álmuk — szép lebegésit elennők. 
Roskatag érzések tülekednek s rengetik elmém. 

Rengeteg erdő mély düledékin a barna mohába ha elmén. 
Eldülekednek s feltolakodnak e bús üledékek 
- elmék, erdei álmok, nagy lebegő meredélyek - 
rengő nagy lebegéssel ez álnok-lomha vidéken. 

Éber az ősi homály ha halál kacagása tilolja 
vagy ha halál hala holtában hazahúzza halálba. 

Mondd: a halál hala merre halad hova úszik? 

Mondd: a halál hada látnivaló-e ha eljön? a Hádészt 
nem láthatja halandó senki se: nincs neki s^íne. 

Egyvalakit tudok én, aki látta: de Senkise volt ő. 

(Láertész fia volt, Ithakában lakta lakását.) 

Vannak még néhányan, bár kevesen, kik a Hádészt 
láthatták - de te gyárilag úgy vagy konfigurálva, 
kedvesen-omlatagon ki a pamlagon olvasol engem, 
hogy sose lásd, mit a fény kikerül: mert nincs neki színe... 

Mondd akkor nekem el, ki a versemet olvasod ottan: 
mért gondolja hülyének a kérdést jó Papagénó - 
azt, mit a herceg, a hős Taminó neki tesz föl a színen: 
„láttad-e már magad ezt a királynőt, éj szaki úrnőt?” 

Hogyha világos válasszal te megoldod a kérdést, 
meglátod: ragyogó jutalom fog fényleni néked. 

Rajta, tehát: gondolkozzál s minden kiderül majd. 

Letűnik a vaskor... 


Kárpáti P'éternek, születésnapjára 


Előhang 

„Boldog vagy, te, öreg, hiszen ott, a patak közelében, 
szent forrásoknál árnyék hűsének örülhetsz: 
ott, hol a szomszéd mezsgye szegélyzi sövényed, 
s most is vadméhek legelészik a fűzfa virágját - 
lágy zsongásuk szór a szemedre szelíd-puha álmot. 

Ott meg a közterületfenntartók, nézd, dalolásznak, 
és gerlék meg a lármázó kedvenceid (ők a galambok) 
turbékolnak az égre nyúló nyárfák tetejéről. ...” 

így kezdődhetnék, Péter, születésnapi versed, 
hogyha ma Vergilius írná azt teneked, 
hősi hatos mértékben felkumulálva a textust - 
vagy fuvolázna neked páros elégia-szót. 

Csakhogy e verset a mái napon nem a Mantua gyermeke írja... 
Jobb lesz hát, ha a pásztori mértékkel be is éred. 

Nem mindenkit a hősi vaker s az elégia hat meg; 
hogyha a versben a Kárpátok Sziklája* a téma: 
legjobb lesz, ha ehhez mérjük ma a mézízű dalvást. 
Háromszor kettő negyedik hatványon az évek 
száma mögötted e nappal - nézzük erősen, 
hogy hogyan is volt kádárkőszaki korba’ de tényleg! 


petrosz = „kőszikla” (görög) 

Főhang 

1 

Már a sibyllai jóslat utolsó korszaka jött el: 
támadt nagy szaporán bizalom s a remény vele együtt, 
hogy hamar eljön a fényes időszak a szép új rendben - 
új génération volt akkor születőbe’, barátom!... 

Mintha letűnne a vaskor s ébred a földön aranykor - 
ez volt akkor a fíling, hát úgy tűnt legalábbis. 

Prím titkár Jani jó hamar eljött és vele együtt 
fellegzett be a fílingnek, terv füstbe szaladt sok. 


2 

... támadt mégis nagy bizalom s a remény vele együtt, 
hogy nem lesz majd félelem itten e tágterű földön, 
istenek élete lesz az övé s lát majd keveredve 
isteneket meg hősöket, és látják ezek őt majd... 


3 

Gyermek, a tágterű föld most már neked ontja a termést: 
drámákat s mellé a borostyánt is velük együtt. 

Borzai Gábor jön, majd Hőgyes Bandi, s Akárki, 

Pálinkás Jani és a Csulánó, tótferi szintén. 

Hősökkel mutatod meg, hogy mi a virtus a színen. 

Akkor a rét lassan szőkül meg a gyönge kalásztól, 
és vad csipkebokorról csüng a bíborszínű szőlő, 
és az erős tölgy majd mézédes harmatot izzad. 

4 


Van néhány nyoma mégis a hajdani rossznak: az Embert 
ez viszi rá ámokszaladásra ide s tova folyton; 
ez viszi rá, hogy városról városra szaladjon, 
s drámai túrákat tegyen ő Tatabánya szívébe, 
színpadi glóbusokat teleszántson a drámai szókkal. 


Elégikus utóhang 

Éberen ülsz most és falod ételeid s nyeled őket. 

Rajta, egyél... de tojást hatszázat, s a bődön 
zsírt vajon itt és még most is te simán benyakalnál? 

Válaszod érdekel ám - megkapom, úgy-e ? Talán... 
Légy boldog ma tehát, de meg aztán minden időben! 

Szép jelesen tömögesd bendődet, Peti, most! 

Nem kicsi ünnep e nap, hisz támad nagy bizalommal 
jó szaporán s a remény is vele egy televény. 

Idill? Vagy Aranykor? 

„Vajon önmagában kell-e megfigyelnünk 
egt a megnevezésijátékot?” 

Paul Ricoeur 

Van, ki idillnek mondja, de én így hívom: aranykor. 
így nevezem, mert itt van a Földön, akármikor eljön - 
itt mivelünk, bennünk s körülöttünk. Példa okáért: 
hogyha aránylik az ősz, ez a pompás-kedves időszak - 
bort szüretelnek olyankor (jobban mondva: a szőlőt 
borrá szűrik - e szó fejtése talán bizony épp ez), 
és mindenfele szép aranyoskáim mosolyognak: 
fán leveles lombok, szép lányok avarba’ tipegnek, 
rózsás orcájuk bortól hévül és pirosabb lesz, 
és a poéta erében a vért pirosabb énekre fakasztja 
rózsás orca s a bor, pompásan kooperálva. 

Borba aránylik a szív akkor, ha a nyár heve eljön. 

Bort ha borúra borítasz, felderül akkor a lelked - 
vérképző-vereset, zamatos bort, szívrederítőt. 

Van, hogy megfáradt a kedély s az eső zuhog ott bent, 
éppúgy, mint amikor nem látni ködöknek a végit... 
fényt se igen hiszel ekkor pislákolni, fogadnék... 

Mint ahogyan jó bort kortyolsz, úgy idd a szerelmet, 
s mint vihar ültével, vagy a hosszú, lomha esőknek 
megszakadásával kiragyog nagynéha a napfény, 
s foszlik szét a sötét felleg, ködvész is eloszlik: 
úgy foszlik cafatokra a rosszkedv, frissül a szíved, 
és az aranykori boldogság soha nem hagy el - érzed. 

Én nem „idillnek” hívom hát, mert „eidülion”-ból 

(„képecskéből”) lett ez a szó, de a lét arany árját 

(és nem „-erét”...) csecsebeccsé, mondd, minek is kicsinyítsük? 

Másrészről platonista szagot szimatol bizony orrom: 

„idea”, „eszmény”, „eidülion” - ki nem állhatom én az ilyesmit. 

Látod: a vers is túlfűtötten, mérgesen áttört 

enkorlátain, úgy, valamint ha hatalmasan izzó 

platnin avagy gáztűzhelyeden főzöd föl a bablét, 

haj! de kifut levesed, hisz tágul a hőre erősen; 

pont ugyanez történt az imént, mert hexameterkém 

heptameterré duzzadt túlhevített faragástól. 

Már látom: nem elég a poétái üdvösséghez 

versfaragó szoftvert jól föltelepíteni gépre - 

jól kell tudni a versfaragó júzemek az indulatát is konfigurálni, 

és ha hibádzik e készség, akkor a vers kifut, épp ahogyan 

[fut a bablé. 

Hogyha a lelke jelen van a költőnek: ráfogja hibáit 
bármire-bárkire, huncutul ő kikiáltva erénynek, 
s így kanyarítja mederbe, mit ő maga tévelyített el. 

Kósza felhők nyári szellőn 


gondolatok kelnek s kószálnak a nyári verőben 
éber a gondolat ám érzed lehanyatlik a szélben 

a kedély körülírt zuhanása megáll 
a kedély beborul s betakarva elég 
levegő jut a sebre sajog neked ott 

foszlik a szél neszezése a langy levegőben 
foszladozóban a felleg az égen s ballag a bánat 
foszlik a kín s az öröm repül és távol kerül innen 
mindnyájunkat az elmúlás szele kerget előre 

foszladozik felhőm és rojtja szalad már 
nagy tüzeket látott ez a felhő annak előtte 
lángtarajok szilajul nyalogatták jó ropogós volt 
füstgőzzé elomolva utána az égre tekergeti 

őszi verőfénynek halovány-bársony sugarába hajolnék 

Születésnapi elégia 

„j\ gyermek agj akinek kedvéért a költőjáts^hatik 
komédiát, s a gyermek akinek kedvéért hisznek neki. ” 

(Kerényi Károly) 
Mezősi Milánnak 

Kedves nagyfiam, esztendőid száma e nappal 

most lett hét a tízen — nem kicsi szám... Mit üzen? 
Nem könnyű feladat jut apádnak, a versfaragónak. 

Mert hisz a versfaragás - az nem oly egyszerű ügy, 
sőt bonyolult esetenkint: túl sok a láb meg a metrum... 

Ettől van nehezebb, még nehezebb feladat! 

Például: gyerekek faragása - avagy „nevelése” - 
az, mi nehéz igazán! Több, amit emberi szó 
képes adekvátan kifejezni, Milán... Tudod, úgy-e? 

Kérded, mért van ez így? Lesd, mi következik itt: 
Téged erős fából faragunk (de ne mard el a bicskánk!), 
oly fából, mi kemény, illatos és gyönyörű. 

Mert a kemény fákat sokkal nehezebb kifaragni; 

könnyű faragni puhát, podvást s korhatagot. 

Ámde minek? Faragod, s a penészgőz illan az orrba, 
mállik szét az anyag: bicska kezedbe’ minek? 

Jobb a kemény fával dolgozni: az illata is jobb, 
és az eredményét nézni is érdemesebb. 

Széchenyi István és Savariája 

„maga a% élet álom les% a ^ életről” 

(Nietzsche) 

Fűgfa Balázsnak 


Elő hang 

Erik a Széchenyi-vers: hisz az ódái murci mocorg már... 
Egyberakott heverő fürtökből sajtolom ódám, 
érlelvén azokat, miket én régen szüreteltem 
és régente szüremlett jól kifelé fogaim kerítésén 
(ennek az értelmét nemigen látom, de a metmm 
hallgatagon kopog egyre, ahogy billentem, amit kell). 
Újat is írok azért, vádi üjat, jó harapósát, 
karcos ritmusa hogy beleszántson a szép-puha szívbe, 
ösvényt vágva szigorral meg keserű kacagással. 

Őszi derű így kél s az idő csak járja a táncát! 

Gróf Széchenyi István egy Savária nevezetűből költött 
ódájának hitelesített rekonstrukáója 

Minden kérdések mostan legnagyobbika 
úgy fújtat bennem, mint a mitikus bika 
(tudod, Poszeidón isten rémes állata, 
ki szépséges-szűztiszta Hippolütoszt 
könyörtelen-szörnyűén elpusztította). 

Elogy mondhatnám, mi mondhatatlan, 
ám dübörgve legbelül feszít a katlan? 

Most hogy belső erőm szabaddá tetted: 
kedvem nem szegted és kedves valál: 
dolgoznom illenék, alkotni volna jó! 

Én alkotásom most te vagy, Saváriám: 
ajándék vagy, kiváltság. Ó-hazám... 

A pompa fénye az, mi lényeden 
áttör és ragyog részvéttelen. 

Derűt parancsol s kedvet énnekem 
e szép öröm, s megejt boldog-hirtelen. 

Mosoly-kedélyed fogyhatatlanabb, 
mint földi mély forrásból felszökő patak 
az olvadó tavaszkor hogyha megszalad, 
s szenvedéllyel duzzad nyugtalan. 

Pompád tiéd, e kedves és részvéttelen-derült, 
magából feslő és kibomló s rám mosolygó, 
éltem tövissé közt az útamat szegélyző 
rózsacsokrú kedv-tökéletesség. 

Szédítőbb lesz majd ösztövér lovammal 
nagypályán szikrázni a sors-futammal. 

Kinek sírjam fájdalmam el — lovamnak? 

Mikor már életem rózsái ellovantak? 

Életem rózsái ellovantak... a lovat alájok 
rendre én adom, mert ők: a szépleányok. 

O, rendre tőlük s persze értök elalélok. 

(Élni másért, mint a nőkért: nincs egyéb ok.) 

Rózsáim nem hervadtanak, hisz nem szokásuk. 
Hervasztó némelyik, ha van megszólalásuk, 
s én vagyok, ki ekkor hervadozgatok, nem ők; 
ilyenkor ők, mint máskor mindig, feslő rózsatők. 

E Rózsakertbe lépni — vagy benézni — nem veszélytelen; 
ám ha rászánod magad, mindenképp tarts velem. 

Ha itt belépsz, hagyj fel minden sötét kedéllyel 
— itt csak bírnod lehet s hagyj fel minden reménnyel. 

E Rózsakért kertésze voltam és vagyok, 
s megvártam ott egy-két-há’ kósza illatot. 

Szinte földre döntött illanásuk, úgy bizony: 
erős lökésük ellen páncélmellvéd, vasuszony 
fabatkát nem kóstál - ezt kár is mondanom. 

Rózsáim, tudjátok, mitől sajog meg fáj dalom? 

Miért nem bánom én mindazt, mi bánatom? 

Mért ír a költő és kinek — én meg nem mondhatom. 
Tán hogy szeressék és dicsérjék azért, mit adhatott. 

Csak az dicsérje versem 
s engem kedvvel szeressen 
kinek sajog sőt fáj e dal 

Ne félj magadtól épp elég 

ne hagyd a lelkedet 

furdalni tépni tégedet 

hogyha sutba vágod 

szörnyű furdalásod 

büszke léssz te és erős 

győzd magad le 

akkor vagy te hős 

ne légy te hős folyton de kint 

és bent dolgozz és hagyd a kínt 

hadd dolgozzon neked de mint 

motollát fogd be kínod és a bánatod 

meglásd örömmel jár s örömre válthatod 

Őszi reggelen ha szépen átragyogsz nekem, 
a szőlő sincs ilyen, ha vízcsepp iramlik róla el. 
Honnét, honnét nem kelt e pompa és derű, 
akármekkorka részem volt e tágterű 
szépségben, feltéve hogyha volt egyáltalán - 
az tiéd, sajátod és rendelkezzél vele. 

Orcádnak pírja most nem alkonyul — 

fénylik homályon által éppen úgy, 

mint ragyog sötétben csillag-ég s a hó s a hő. 

Ám a nap már lassan erre száll, 
fejünk fölött lesiklik és tovább is áll - 
zárom versem, hogy tiéd lehessen. 

Fogadd szívedbe hát iparkodásom 
e nem-szerény, nem is szerénytelen 
gyümölcsét - ezt érlelgettem neked, 
igaz-gonddal s kedvem-szegetlen. 

Csináld faragd a sorsod ám 
ne hagyd ne hagyd Saváriám 
hogy ő faragjon angyalom 
bírd le őt veled ne bírjon ő 

Sorsod csak hadd forogjon néked csak neked 
ezt hogyha hallod törpeségek szűnnek egyremegy 
s nem zakatolnak-fontoskodva sem erre sem arra 
erős legyél de az vagy és csak adj magadra 
ruhát is persze és becsüld magad hiszen 
van miért te büszke nő azt meghiszem 

Utóhang 

Félig isten, félig ember 
néz reánk a nagy szemével. 

Amit tett: az nagyon penge , 
soha jobbkor soha élesb 
nem és nem és nem lehetne; 
tette, vette, teremtette, 
elvetette, kiszedette, 
mindig a legjobb ütembe’. 

Civiliz á tor-gró funka t 
koszorúzzuk itt és mostan. 

Tudjátok, mit? Ne is várjunk! 

Rajta, rajta, koronázzunk! 

Nem kiskirály, nem is herceg, 
grófunk nem szú, nem is perceg. 

Kit most koszorúzunk: csupán ember 
igaz: Emberebb egy Ember, 
mit sok sehonnai lúzer 
gondolni soha nem mer. 

Mit akart ő? Nem hatalmat. 

Maga volt a Elatalomnak 
nagy és pompás Akarása! 

Elősszívű volt lángolása, 
nagyívű a szárnyalása. 

Adassék epár sor Széchenyi Istvánnak, 
kit most érdemelten, szépen koszorúdnak. 
Koszorút nem viszek, írás megy helyette, 
de ott leszek mégis, míg élek, mellette. 
Magyar sors-kockákon ez ígyen döntődött... 
0 a Lehetetlent le tudta teperni — 
volt egy szent szándéka:gyönyörűket merni.. 



r 

Édesanyám rövidéletűnek 
szültél a világra 

„és megijedtek a boldogok és már meg se kötötték” 

(Homérosz) 


Arcoknak fonnyadása 
a rózsának hervadása 
olajoknak száradása 
szagok lomha pillantása 
szenvedélynek morranása 
hol van már az áradása 
fék nélküli száguldása 

Életetek hervadása 
rózsáitok hamvadása 
szívetek megalvadása 
arcotok behorpadása 
véretek megtorpanása 
jöjjön elő és hadd lássa 
mire vágyott megkaphassa 

Csókol a fény feszül az íj 
idegén s reszket a nyíl 
a föld mélye fölszakad 

Arcod vörös hervadása 
rózsák esti sorvadása 
életünk elillanása 
kaszásnak egy villanása 

Kiméi-e 


senkit ki olvas vagy sem nem kímélve 
küldök néhány pár verset itt e mélbe 
nincs kíméletre mód felett miért nincs 
mit várnál rímnek mér’ olyan hamis 
hogy tessék fogd meg ezt ez egy kilincs 
vagy mondhatnánk úgy is hogy le-bilincs 
amúgy is talpra állunk ősapáink 
a múlt évben s az ajtóban maradt 
a horganyzott hamiska-rézkilincs 
azóta több a rím még több mi nincs 

Verstechnika három darabban 


Géher Istvánnak 


I. Párosverset dobok 

Párosított verset dobok én itt majd valahányat. 

Most csak úgy elhajítom - hátha ezúttal célba talál... 
Túldobtam - csak a mennykövet így ne hajítsa az isten... 
Néha elég nehezen jön ki a pentameter... 

Ez végül sikerült — de miért is folytatom innen? 

Nem tudom, érzem csak - húz ez a pentameter. 

Azt tőlem te ne kérdezd, hogy mi az értelem ebbe’ - 
nem tudom, érzem csak — nyúz ez a pentameter... 

II. Esős tavi szellő 

Minden gond s probléma közén az esős tavi szellő 
húsvét hús idején hogyha ilyen levelet 
néhányat még jól belefújna e postafiókba 
tompán elnehezült felleg oszolna simán 
Megszűnnének a gondjaim és bajaim hiszem akkor 
s árnyék-lomha kedély hullna gödörbe legott 
Aztán már csak a fény s az öröm ragyogása maradna 

III. Hackerek ellen 

Most újabb javításokat eszközlöttem a versen 
biztonsági lyukat néhány sorba’ sokat 
bétömtem hogy a vers-forráskód hackeri népe 
feltörögetni nehogy tudja talán valahogy 
pár szépséghiba az mit föltétien javítottam 
most mehet akkor a mél és nem is akkora mél 

Utravaló 


Küldök kis hazait, hogy elolvasd, útravalóul: 

ez mindaz, mi telik — csak tőlem telik ez. 
Verslábakkal lépve elégikusan fuvolázom: 

ázott-lomha kedély felderítése a cél. 

Fellombozva ha télbeborult-nehezen-suta kedved: 

rosszkedvűnk tele már messzire-messze leszáll. 
Nem kérek „jóindulatot” tőled szövegimhez; 

annyira nem lehetek pancser költeni szót, 
hogy több s másfajtájú indulatot követeljek, 

mint amit érdeme hoz versnek amúgy a szöveg. 
Vedd a reálértékén mind amit olvasol itt ma: 

itt és most - de talán minden időben akár! 
Közbe’ talán elaludtam, a gépem azonba’ csak egyre 
öntörvényűén ám áteditálta csupán 
azt, amit én értőn s tudomással jól kiagyaltam. 

Gép-Zahar, ó, minek az rengő sok megabájt! 
Elbogarászol a sutban egész nap, a vírus utánad 
ugrik, erős-mganyos bolha-rúgást gyakorol, 
és utolérve személyed, ugorva, a sutnak a szélső 
szegmensére hajol vörhenye és letarol. 


Zahar: Iván Goncsarov regényében, az Oblomov bán a főhős rendetlen 
és lompos, mindazonáltal hűséges szolgája, ki naphosszat a kemence¬ 
padkán heverészik, és szoros kapcsolatot ápol a kis fekete, nagyot ugró 
élősködővel. Gazdája halála után munkanélküli és hajléktalan lesz. 

Tovatűnik 


Tanítványaimnak 


Előhang 

Már tovatűnt ami ő sz volt s tél mi süvít a nyomában 
zúz mar a hóvonulás és dermed a jó hideg észak 
nemrég volt mivelünk a vöröslő-hervatag őszünk 
ájultan vonagolva de ott táncolt a levél a faágon 
jól-vérző venyigéből csordultig szűrték le a mustot 

1 

Zúz-mar a tél, belemar dühösen s leharapja a fáról 
sejtelmes-búsán susogó levelét s lesodorja 
mindet a földre. 

De eljön a szép tavasz újra mihozzánk, 
nyárra hamar vált... Addig azonban vizsgaidőpont 
vizsgaidőpont hátán hullik szép nyakatokba. 

2 

Évzártát ha ki így vagy amúgy tervezte megülni, 
új évnek beköszöntét szintén, egyidejűleg - 
itt buli, ott egy parti, de van, ki a bált preferálja; 
más meghitt zugolyába befészkel, elengedi gondját; 
van, ki a bort, ki kaport vagy a pezsgőt kapribogyóval, 
van, ki a lassan főtt tea ízét szürcsöli mézzel, 
van, ki pörög s tekereg buliból ki s bé (az a Thisbé 
és Pyramus meg a Rómeó volt ilyen és Julianna...). 
Bármit, akárhol, bárkit forgattok, de megálltok 
mind bizonyára,, ha éjt az idő kettébe szakítja 
jelt adván, hogy zárjátok be az óévet s nyissátok az újat. 

Utóhang 


Habzóbor pezseg és jön a tánc hiszen itt van az új év 
gyöngyözik akkor a sok szomorúság szerte szavakban 
és az a sok-sok gyöngy majd szép izmos kacagásba 
rázódik s rázkódik majd hevesen sokatok rekeszizma 

Nugae 


Syepessy Tibornak, születésnapjára 

Érik a tempus: hisz nemrég születésnapot ültél! 

Megfelelő szöveget kell kiötölni tehát — 
tőle az ifjak e jószavú mestere, kései Nesztor, 
szívében vidul és elmosolyodva örül. 

Most, kedves Tibor, én küldök mutatót a nugákból. 

Horzskővel nem esett meg csiszolásuk, igaz. 

Más módszer dívik mai nap, nem a kő meg a horzsa: 

email-emre csatolt fájljaimat ne keresd 
máshol, mint a csatolványok halovány sűrűjében. 

Lesz valahány szöveg ott, köztük a jól Íriszeméit 
pásztori énekek elseje ifjú Vergiliustól, 
s még akad ott sok egyéb - perdit a táncra, figyeld. 


Nugae: „apróság, csekélység, semmiség, bohóság stb.” (latin). 

Az „eklogé” szó jelentése: „válogatott művek, szemelvények” (görög). 

Alkalmi vers a likviditás állásáról 


Kovács Gábornak 

Jól jött most ez az átutalás: idejébe’ reáfolyt 
cégszámlámra a lé - ezt nevezem, Gabikám! 
likviditásnak! a pénzünk megfelelően iramlott, 
s landolt szépen a zsé! éljen a likviditás! 

Hogyha Te rest léssz majd odamenni, hol én ugyanakkor 
ott tartózkodom épp, gyűrve zsebembe zsetont: 
akkor a cash flow elmarad, és nem lesz micsinálnunk, 
mint hogy igyák, Gabikám, gyakran emelve kupám, 
jól s értőn az egészségedre, a jó zsetonodból 
bőséggel borokat (hála legyen Teneked). 

Majd miután elvertem a zséd, zsetonod meg a lóvéd, 
bánni fogom, hiszem én - bánni fogod, tudom én. 

Mást mondok neked én - de vigyázz, és el ne szalaszd ám: 
El ne mulaszd a zsetont! Mert nehogy ám ne mulass! 

Több most nem jut eszembe, ezért ide már nem is írok. 

És ide sem, hiszen itt zárul a sor meg a vers. 

Fordul az év, kereken... 


Kedves Fűzfa Balázs! Boldog születésnapot adjon 
még ugyanannyit az Úr, mint amit eddigelé 
volt szíves teneked kiutalni az éteren átal. 

Mert csak az éteren át érkezik isteni kegy... 

Isteni kegyből béke övezzen e mái napon, de 
hagyjuk, hányadikon... számolgatni ne hagyd... 

Üsd a vasat, számold meg a pénzeket - ám születésed 
napján víg borokat tölts be az öblösített 
nagy poharakba csurig! Szenelőt gyújts, hozd be az óbort! 
Döngesd olykor e vers páros lábazatát! 

Enthysiasmossal teli kollégám s tán már a Barátom! 

Lánchidas-és-Kaszinós, Sok-Paripás-Futamos 
Istvánhoz képest maturandus vagy te korodra... 

Még maturálhatol itt - el ne szalaszd az esélyt! 

Várakozás a tavaszra 


borbély Szilárdnak 

Várakozás a tavaszra avagy kora nyári időre: 

megpróbálkozom én — hátha siker koronáz! 

Nem riadok soha én el a hosszú várakozástól. 

Várni tudok tavaszig, s tudnak a verseim is. 

Azt mondd meg nekem (és, kérlek, ne a véka alá rejtsd): 

mindabból, amit én elküldtem legutóbb, 
mely szövegeknek akartok publicitást lapotokban? 

Használ (azt hiszem én), hogyha tudom - de nem árt. 
Szórd ki, Szilárd, szavaid szét szerkesztői szívedből: 
hadd tudom én, mi a terv: mely szöveget mikor is. 

Lépten-nyomon itt a tavasz 

„Mennyi, de mennyi virradat sohasem világított még. ” 

(Rigvédd) 
Vip kének 


Lépten-nyomon tapasztalom 
ám halkan botlom csak bele 
a hócipőmbe’ sincs helye 
nem mondok rosszkedvűnk telét 
jön hallod szél vizét 
tavasz langyos zaját 
sötétben lengő illatát 

Illa kerek lába sok 
riadoznak ám a sok 
versek zsoltár-énekek 
tavasz viharzik szép gyerek 

A hócipő nem rosszkedv és mégis tele 
alig pár plusz bosszúság fért bele 
az éj sötétbe marjul és vígan lebomlik 
fények hajolnak ablakod fölé de 
térdig bomlnak sellő hív a mélybe 
az agyból foszló gondolával úszik el 
behajló fénysugáron ül feléd teper 
tiéd lehetne halma mindene 
ölre mennél érte ó ha intene 
könnyebb is lenne mint ölére 
menni és érkezni és zokogni 

Hát ezt jelenti fény és ezt jelenti hogy sugár húz el 

a fényt nem bírod és sötétben praktikázol el 

tavasz közöttünk sistereg 

derűd kevélyen szendereg 

az ég lustán de folyton csak forog 

bár sistereg a gyomra még korog 

Tavasz sötét az ébredésed bár igen nehéz 
a tél halála könnyet morzsol és szemmel-verés 


105 




106 



hát csak eb, ha Kerberossa 

Szimultán triplózis szextett 


Egyszerre három verset vagy hatot 
írni mért de miért nem tudok 
„egy időben” úgy értettem 
ma ebédet még nem ettem 
de nem azért s nem avégett 
hogy nincs pénzem vagy hitelem 
kártyám zsebben lapul s pénzem 

elkártyáznám mint a Svejk ben 
elkártyázták a jó Svejket 
annyi lenne bőven volna 
egy gyrosra kettőt csalna 

de lustaság nem is enged 
leszaladnom hogyha senyved 
a gyomorka az éhségtűi 
megjött felem és a gyermek 
kisebbik kis szépleányka 
mindjárt megyek ebédelek 
utána meg éldegélek 

adott szavam elvettem 
ravasz rókát ellettem 
viszavettem a rókámat 
elvette a szép mókámat 

adott a szó oda lasszó 
fogd meg róka szavadon fog 
legyek ura fut röfögve 
vadászt lát és höröghet 
röhög róka köhörészik 
suta röfi hova is lett 

Ebugatta 

Alkalmazott baseballütő-filozófia. 
Dráma-közeli dialógus 

Egyik kutya, másik eb: 
emez ugat, az harap, 

- a gazdi meg elszalad. 

„Hova futói, jó magyar?” 
„Hozok még egy nagykutyát, 
azt a jó rézangyalát! 

Nem bánt ez és nem harap, 
játszik csupán és kapar. 

Ja, hogy az a torka volt 
a lányodnak, ami ott 
felsértette szemfogát, 
mit nemrégen installált 
a kutyámnak a kovács? 

A kis lüké mért tette 
torkát arra a helyre? 

Nem jó helyen volt tehát: 
felizgatta a szegény 
(kutyát), 

látod, ez az eredmény! 

Azt ajánlom én neked, 
túltengő gyerektulaj, 
húzz el innen a faszba, 
jogod kend a hajadra, 
menj ahová csak akarsz: 
ANTSZ, zsaruk, önkori, 
azt üzenem őnekik, 
kapják be a zsebhokit!” 

„Nem helyeset szóltál, eburam, mert hisz nyomomlt vagy. 
Nos, te, derék baseball-filozófus, ügyelj a szavamra: 
van bizony ember, nagyrabaszott alakú, dagad izma 
(sok kutya és liba jól, sőt értőn képezi sleppjét, 
néha legyőzik a disznót, mert hisz olyan sok a számuk... ): 
ennek szózatait kellem nemigen koszorúzza, 
bőven elég a gerinci velő neki (ő a zenét is 
kedveli és ha igény támad, spontán masírozna... ) 

Mint ahogyan ragyogón kiviláglik az eddigiekből, 
tenmagad is büszkén vallód tartozni közéjük. 

Hisz kimeríted az összes lényegi főkövetelményt: 
testalakod kitűnő, kitűnőbbet a test nevelése 
révén sem telepíthetsz, mindazonáltal bárgyú az elméd. 
Dölyfös vagy, vad is és törvénnyel mitse törődöl, 
lomha velőtömlődben hizlalod egyre az izmot. 

Bár kutyaképű vagy, dagonyába simán belegázolsz, 
naphosszat kérődzve-röfögve a sárba’ terülsz el, 
orrszarvú-szíved dobog és te böfögsz uniszónó. 

Mást mondok neked én - de vigyázz jól, s el ne szalaszd ám: 

A „zsebhoki” nem olyan, 
hogy bekapni lehetne. 

Mert az csak egy játékmód, 
ami nem kapható be. 

A játékok ugyanis 
akkor vehetők szájba 
hogyha tárgyak, ebadta! 

(és ha beférnek oda) 


Albert Einsteinnek az volt a határozott véleménye, hogy annak az 
embernek, aki örömét leli abban, hogy zenére masíroz nincs szüksége 
agyvelőre, és az ilyennek tökéletesen elegendő a gerincvelő is. 

Névadás és agytekervények 


Horváth Zsuzsának 

Mondd, Te miféle s mily népek földjére jutottál, 
dölyfösek-é, vadak-é, törvénnyel mit se törődök, 
vagy pedig elméjökben bőszen félik az Istent? 

Mintha a második option erőst kerekedne fölülre, 
s bősz pápizmustól mered égre hajad lobogása. 

Most már láthatod, ifjú leány, hogy nemcsak az alma 
mátered almolt (s halmoz is egyre sürögve azóta) 
böszmeteg és sutyerák-lihegő, ám szende bigottat - 
hisz nemzetközi nagy-sűrű phenomén ez a ménes 
(„konda” talán relevánsabb szó lehet itten: a „kon-gás” 
jól s értőn megfesti a hangulatot... de hisz érted). 

Most pedig, íme, Zsuzsanna, Neked rejtvényt adok én fel. 
Volt egy verzifikátor-kollégám nekem egykor, 
ezt Pistának idézve sötét-sanyarú fatökűek 
jól s értőn érveltek: „nincsen olyan, hogy Atilla”. 

Kedves Zsanna, egy egykori szaktársam, kinek egykor 
nagy-buta szempárral volt mélán nézni szokása 
(leghátul totojázott ez, mikor észt osztott ki az Isten). 
Nos, szakikánk, akiről pergetjük e szózatot, íme, 
bumburnyák vala minden időben s térben is egyként: 
nem túl nagyszámú a tekervény és a barázda 
ott, ahol éppenséggel nem nagyon árt az ilyesmi, 
sőt rettentően sima aggyal vészeli átal 
szűkre szabott kicsi létét itt, eme nagyszerű Földön, 
és a szívével sem pumpál veres és pirosas vért, 
jól megelégedik ő a savóval, és takaróval 

(most a „mihály” ugrik be a képbe, Zsuzsanna! ez aztán 
már döfi ám a javából...) Hát, „rege, róka”, regélte 
nagytudományú szakink a tükörsima agyvelejével, 

„Jól s helyesen döntött ama Hörger Tóni tanár úr, 
hogy tüstént javasolta e költőt jól kiszorítani 
küzdőringjéböl minden gimnáziumoknak.” 

Én akkor buzgón helyeseltem (Zsanna, hisz ismersz): 
kollegiálisán és joviálisán ő belelopta 
én-szívembe magát, hogy' nyekkent ő bizony egyet. 

Kedves Zsanna, ez ám jó fél tucat éve esett meg. 

Ebben a percben távoli rémnek tűnik előttem... 
íme a rejtvényem Tefeléd; ha talán sikerülne 
mindkét megfejtést kitalálni: megoldtád a rejtélyt. 
Kérlek esengve, eressz meg nékem emilt ez esetben. 

Ebcsont mögötti szív 


Hát csak eb, ha Kerberos, 
cudar pitbull, Staffordshire-i, 
cicát ha fog, nyervák síri.... 

Kerbera vagy gerbera, 
egy betű vagy egy tetű, 
no nem mindegy hogy naccerű 
vagy pedig tisztán egy baxerű 
(nem „boxerű” vagy „box-erű”, 
de épp olyan mint bak, vagyis: 
eccerűen naccerű és bakszerű). 

Lásd melléütésből kél poézis 
verssort reszelve marnék 
esztergálnék én csak azér’ is, 
s néked szívest ajánlom én 
nem én nem diszponálok én 
verseny- vagy vontatólónak fölötte 
nincsen nékem ménem én 
hogy mindezt mér nem én 
mérném én ha mérhetném 
kérem én ha teljességhez én 
magam mérhetném 
enni-inni és a többi Kőszobor 
Arethúszát vártam én 
kedves nimfa s voltam én 

A régi év már gyorsan elsuhant 
sebesebb volt mint a hant 
nála gyorsabb csak egy hang 
sok értelmét ne lesse lant 

Bántónak érzed azt mi fent 
íródott verssoromba ment? 
talán goromba lett ott fent¬ 
ebb, karomba nem koromba 
több az év gyűrűje ostoromba 
száll ahogy lovannék ellovannék 
kocsin lefátyolozva ablakán 
egy kedves szép alak lakik talán 
hogy hol s meg merre fut talán 
utána mennék én lovon ha már 
nem szól a Holló éjjel hogyha már... 
bagoly nem kell Athénba csak homár 

Mondd te mit szólsz mindehhez ne már 
haraggal vedd azt hogy tegezve vár 
versem de nem tudom kihez ha száll... 

Vándorló lelkek 


1 Vlagyimir Vis^ockij emlékének 

Akkoriban nem hittetek, úgy-e, az újraszületni, 
újra be-karnálódni tudás frankó erejében? 

Azt mondják néhány filozófusok ott, hol a nap kél, 
holtuk után metamorfozeálnak mindama lények, 
kik s melyek el töltötték jól mind Földön a tempnst, 
azt mit a Párka meg effélék neki jól ki- beszabtak, 
és metamorfózist meg az ozmózist követően 
átalakulnak egy oly szép isteni testbe azonnal, 
oly nagyerővel e testbe szakadnak a lelkek azonmód, 
hogy biz’ a talpán álljon az új test, hogyha netán csak 
egy roppant ex-disznó készül jól beszakadni 
szóban forgó test üregébe, hiszen de ledönti 
azt a puhány s porosabbá váló testi-hüvelykét, 
mely disznóval ugyan sose bírt, se ludakkal a szentem. 

Éppen ezért van jól kitalálva a rendszer, Amice: 

az, ki a földön disznóként pengette a létét, 

az majd sertésfajtákban lesz megszületendő. 

így van az emberi nemzet is: egy nő, egy meg aláhull. 

Mert hisz a disznók többször is újraszületnek a földön, 

míg más lényekkel valahogy más lenne a helyzet. 

Jól van ez így, hisz kell minekünk az az árnyék: 
messze a bércekről már ránk magasodnak az árnyak. 
Árnyékos helyen értékelni lehet szaporán a napocskát. 

...ha könnyed a részvény 

Gonosz légy 


Csak azt tudnám, mitől vagyok szerelmes 
folyton? Megállás ebbe’ szinte nincsen. 

Ha tudnám, hogy kihez legyek ma kedves... 

A kedvem ezt sugdossa: „úgy lesz jó, ha mindhez”. 

Van-e olyan, hogy „kedves”? Vagy csak képzeleg 
mélán az elme: „kell legyen” - hát kedve leng. 

Mért vágyom arra, hogy szeressenek 
inkább, mint arra, hogy reszkessenek 

tőlem? Édes az, mikor szeretnek - és a kedv 
reszketni és belül remegni kezd. — 

Szabály s előírás szerént úgy illenék, 
ha itt, a végén, csattanót is ellenék. 

Legyek gonosz? Gonosz legyekből annyi van: 
mindet bekapja végül unka vagy varangy. 

Szikrázó látomás 


Kavargó édes látomás hajol 
föléd és fölzabálna ott, ahol 
meddő tüzek süket parázsa süt 
és omlatag lángok foszlása füst. 

Pokolba kívántad te sokszor őt. 

Édenbe’ hüzott annyiszor - de te 
többé nem táplálod már ezt a hőt 
(határozatba vésted pár hete) 

termő tüzek fölpompázó dalával. 

Szóltál meddő-konok fogadkozással 
- kanyargóit sok parázs között a vallomás. 

Szétömlő lángok futnak bőr alatt. 

Kavargó édes versed, látom, megmaradt - 
poklod meddő, dalod szikrázó látomás. 

Tartozás 


Bocsásd meg hogyha van mit és ha még 
maradt bocsánat abból is kérnék sokat 
ne engedd bánatom hiába roskatag 
bordám alá szívem temetni rég 

bocsásd felém az est langyos levét 
a könnyes bánat könnyebben lohad 
engedd el kérlek tartozásomat 
engedd el azt kinek szítod hevét 

a bánaton hiába ül mentség a szív 

a bánatot takarja és emészti meg 

mint költő vágyom ülni egy pádon s ha hív 

agancsos szívem jaj nekem beléremeg 
kigyúl egy villanás az égen és egy ív 
cikázni kezd fény és derű a rengeteg 

Könnyed a tőzsdei árfolyam és remegésed 


Könnyeidet ha beváltod szép-mívesen lecsiszolva 
gondosan és finoman ritmusra erősen ügyelve 
ritmussal lecsiszolva kivonva vizet meg a sót is 
gyöngyöt kapsz mást el ne fogadj értük te a tőzsdén 

Könnyeidet s panaszod legjobb ha zenére cseréled 
s nem hagyod azt lelkem hogy emésszen a bánat utána 
én szerzett örömöm becserélem majd panaszokra 
bánat fájdalom és a nehéz sors az mi zenét szül 
bánat fájdalom és a nehéz sors szól a zenében 
még ha a nagy Mozart Amadét is hallgatod éppen 
tisztújításkor mily örömmel iramlik a viszki 
pálinkát mertek föl a nagy pálinka-csöbörből 
akkor majd’ ugyanazt elmondhatom én mit a költő: 

megszerzett örömöm dalait panaszosra cseréltem... 

Hova szórod a fényed 


Szeretlek. Jobb és könnyebb volna tán 
nem szeretni téged, szép sötét leány. 

Csakhogy nem lehet már nem szeretnem 
ezt a szép sötét leányt, hiszen 
nem óvtuk egymást önmagunktól. 

Édesen illatozó csillag, hova szórod a fényed... 
Szépragyogású sötét szemed illatozó szomorúság 
- így tűnik nekem; ámbár szívesen élek a joggal, 
mely szavatolja nekem, hogy tévedhessek esetleg... 
Mondd, Szerpentina, tévedek én? És hogyha szeretlek, 
és te is ezt érzed finoman, mondd, merre evezzünk? 
Csókos bárkánk merrefelé igazítsuk, az ösvényt 
hogy - s melyiket - válasszuk a nedves utak közül, édes, 
és vajon Aphrodité habjába merülve örüljünk 
egymásnak tenger gyönyörűséget leszakítva? 

merre szalad selymes rianással, szólj, a szerelmünk... 

harapjál az ágyban kéjjel 
de ne hűvös tekintéllyel 
jégcsapba fagyva hűvös éjjel 
hogy is ne lennél kedves 
jaj mért lettem szerelmes 
nehéz és fáj a szívem nedves 

Forrás 


„Sellőn bukdos a fény” 


Csobban a csók, ha a számba esendő szép lebegéssel. 

Mint amikor forrás tör elő fel az isteni mélyből, 
vándornak kimerült s vacogó szívét melegítve 
jó csobogásával, hiszen édes a fülnek a hűvös 
forrásvíz üde, kristályos muzsikája az izzó 
nyári melegben, akárcsak a hűs-finom, illatos árnyék- 
így vagyok én veled, illatos és finom-édesen izzó, 
hűs (de nem ám hűvös!) szerelem forrása, te lelkem! 

Ám - csudamód! - ha akár egy kortyot nyelnem adatna 
(jól tudom én) ezen édes italból, szép aranyoskám, 
újabb kortyokat és csak még több kortyot akarnék. 

Ekkor tüstént szomjamat oltani érzem — azonban 

jól tudom én (hiszen ismerem én magam, és te is ismersz): 

mint ahogyan hűsitő italokból, úgy tebelőled 

sincs soha nékem elég: csak szürcsölnék, ha lehetne... 

Szép szemeid sarkában 


meg-megc sillan a 

délszaki fényzuhatag 

nagyerős rianása 

déli verőfény szerteiramló 

nagy sebesen rohanó folyamába suhanva 

tengerszem ragyogása a hegy tetején nem ilyen pazar-édes 

Klytaiméstra mentsége 


eg)> mái drámaköltőhö\ 


Miért nem írok ma csak ennyit 

Nincsen időm hogy verseljek hiszen Aiskhylosommal 
töltöm időm Agamemnónnal meg a szépövű nővel 

és a királylánnyal kinek egy szem jóslata nem volt 
hogy be ne teljesedett az utolsó szó-töredékig... 

kár hogy az óráim nem látogatod Dionysos 
mindig s mindenkor megidéztetik és folyik ottan 
szó az arany-repkényű szó-dramaturgia fényes 
mestere tiszteletére bizony te is az volnál ugye így van? 

heptameterbe rogyott amit írtam hagyjuk már s ne 

[zavarjuk 

Fényt a homályra 

Azt hiszem: ő ragyogó fényességű, csinos asszony, 
mélyövű, jóalakú, s ha mosoly mint rügy fakad ajkán - 
férfiú szívét olvatagon maszírozza ilyenkor. 

Már ami engemet illet: nem vágynék soha arra, 
hogy megbántsam (akár véletlen) akármi ürüggyel... 
Mert az ilyen fejedelmi teremtés csak mosolyogjon... 
Én inkább meggyőzném őt, hogy jobban örüljön.... 

Fényt sugarazzunk hát, vakítással: a lassú homályrul 
ebben az ügyben eloszlassunk rút hályogot akkor. 

Kurta kísérlet 


Mert e királyasszony maga táncolt Városa élén - 
úgy, ahogyan kés élén táncol a kurta kis élet. 

Kurta kísérlet az élet, ahol csak méla beretvák 
éle a táncparketta, a tánctér báli mhákba susogva forogva 
csók-üzenettel iramlik, amerre a bálban a testek 
szédítő rianással omolnak... gondolhatni a többit.... 

Nőtte e giorno... 


„Csak egy-két éjszaka élet?” 

(Alekszandr Puskin) 

Nőtte e giorno - sötét fények villanása 
éjt a nappal egybeszőve mint a pók 
sötét fényekkel összeszűrni villanást 
míg azok ott bent jól elcicáznak 
ó bárcsak én is úr lehetnék ott közöttük 

Ködfalak éjszaka szélin szétszaladoznak 
halványult-lila kárpit foszladozóban 
hajnali ködrianás huhog éjbe susog 

Cím nélkül 


„fut a gömbölyű áldás” 

(Weöres Sándor) 

Gesztenye-mézízű és vadgesztenye illatú sodrás 
rózsavirágzuhataggal elomlik a szívben 
északi szellő szárnyain omló ünnepi isler 

- aminek tetejéről tejszínnel habosított 
kajszibaracklekvár no meg egy kis jó cuki 
tejcsokikrém csurog épp le öledbe hol eddig 
válogatott műveim prototípjai várják... 
puha-langy ölelésed okos kacagásod 

Most pedig itt kuglófba való dagadó mazsolák 
iramodnának be fogad kerítésén 

— sőt a dióról szólni se kell már — 
míg görbécskén fölfele nézve nevettél 
ám komoly ábrázattal akarnád 

majd megetetni velem hogy 
hótkomor életű lettél már te azóta 

Kedves Leányok, Asszonyaim 
s Feleségek! 


Nektek „jó hír” - talán... 

Valójában sovány, 
kehes-repedt vigasz - 
persze csak ha színigaz 
s nem költői fikció, 
vagy médiánkból spriccelő 
fiktívre vett kis proklamáció, 
hamis, sőt hír-télén hír, 
mely gyorsan száll, és nincs ellene ír. 

Kellő tapintatot kiván az ügy - remélem, értitek. 
Kész van már mind a kulcs, az alkotójuk csak piheg, 
s közben új kulcsok reszelgetésén s új műveken mereng, 
ám orcáján nem oly nagyon szivárg a nyál, 
hisz nem hüdött ő, úgy mint földgolyónk, 
melynek ősi-szép gyémántos-tengelyébe’ görbület 
készül beállni sandán és hitvány kebellel s 
lelkülettel, e mái éj felén! Hüdött pofák szivar 
helyett savójuk-nyálukat szivárogatják, 
hülyítve és nyomorgatandva Földgolyónk. 

Ó Földgolyó, Te mért vagy Földgolyó! 

Mi lesz Veled, vagyis velünk, ha tengelyed 
Görbülni kezd majd és finom, mgalmas 
Gumisbotnak valót metélnek róla, eszközét 
kemény kis kényszereknek, Földgolyó? 

Ne hagyd Magad, Te Földgolyó, hisz Rajtad áll, 
hogy mit csinál Rajtad és Veled, ki Rajtad áll. 

A hír, mi hirtelen jött s nem költői fikció, 
médiánkból spriccelt gyorsan most elő. 

s ki tudja, hogy vajon nem 
fiktívre vett heveny kis proklamáció, 
mely gyorsan száll, és nincs ellene ír. 

Hallatlan ügy: világunk hálója foszlásnak indul nemsokára, 
éjfélkor — hírlik — szétszakad s a villanypókok nem szövik 
tovább, de újra sem. 

Mégse legyünk ott, hol hálónk szakadása leend! 
Kékes-azúr a szakállam, a kulcsaimat megcsörgetem akkor, 
átadom én a Borisz Godunovnak: 
őrizze, ameddig tudja s bírja erővel... 

Uram s teremtőm! zeném és engem ki szereztél, 
Hozzád szólok e nem mindennapi válság pillanatában! 
Kedves Hang-Szerelőm - de nem ám ki a vízvezetéket 
Jól s értőn szerel-endő kócol, avagy ki tetőket 
Bádoggal vagy náddal, kúpcserepekkel akárha 
Jó nagy igény ha mutatkozik, értően kirakodja 
Szépen, mívesen ő tetejét ízlésficamos kalyibáknak. 
Síppal-dobbal, nádhegedűvel meg pikolával 
hangokat illően szer-kesztesz jó szer-elem-ből. 

Nem szereled Te a harc-, se a békekocsik kerekét sem, 

S más egyebet se, csupán a zenét - és ezt szerelemből. 
(Senki nem is gondolhatná soha, hogy szar elemből: 
mert hisz az emberség nemigen fejlődik előre, 
ellentétben minden egyébbel: jó vasutakkal, 
webbel-lobbal, piszmákos sutyerák lotyogással, 
és még sok-sok egyéb jó stolzi serény sok erénnyel). 
Integetve üdvözöl Mindőtöket 

a Kékszakállú herceg, várából kihajolván 

dülmirigjj, vagy amit akartok 

Bocsáss meg 


Bocsáss meg hogyha mindezt olvasod 
s ökölbe szorgosan szoml kezed mivel 
lesújtanod reám nem tudhatol 
hisz öklöd sújtása mire ideérne 
sujtásos ingben vagy zakóban légy akár 
sujtás-energiád letargiába hajlik át 
ne verd a falba hős fejed ha már 
kérhetek tőled szívességeket 
inkább elküldöm egy-kettő nemrégiben 
szellentett és durrantott költeményimet. 
Durrog de bűze nincsen is 
no persze tűzbe más az illat is 
elillan és koromba füstbe megy 
akár megannyi szép és msnya terv. 

így van, úgy-e, vagy ha nem: 
kisnyúl fusson de én nem 
(nohát ez gyönge így de nem 
baj és akkor mi van ha nem) 


135 



Rita meg a kritika 


Nem vagyok én kritikus 
profi legalábbis 
de azt mondom: Rita kuss 
csak a rímre te ne fuss 
ezt Ritának mondom én 
ki nem tudom hova mén 
csak a rímnek kedviér’ 
szőttem válaszomba 
mert valszegg karomba 
Rita róka rejtem 
elég már kiejtem 
versemből és válaszombúl 
kivetem én menten 

hű de jónak tűnnek 

első olvasásra fuss 

de nem vagyok én egy 

(vagy több) kritikus 

(mondtam Rita hogy most huss) 

profi legalábbis 

„krinó” azt jelenti, hogy „ítélek” 
„kritikosz” meg melléknév 
„ítélni tudó” az 
főnévként a „kritikosz” 
ezt jelenti: „kritikus” 

„Krinó” tehát ezt jelenti: „ítélek” 
de nem azt hogy én itt élek 
s főleg nem hogy én is félek 
mitől féljek féljenek ők 
jégmadárra lőjenek ők 
nyugodtan 
unottan 

amott van 
de itt nincs 
ahova ők lőnek 
ezért aztán őnekik 
logikusnak tűnhetik 
hogy el se találják 
lassúk ők és kevesek 
mint árvaházban a 
szülői értekezlet 

Vlagyimir Lenin és a névtan 

„...elmondhatatlanulfontosabb, hogyan nevelik a dolgokat, 
mint hogy mik is e dolgok valójában... ” 

(Friedrich Nietzsche) 

Pár hiba csúszott múltkor a versbe, amit neked írtam. 
Helyrehozom szaporán - bánom azóta hibám. 

Itt emlékeztetni szeretnélek bizony arra, 

hogy csak azok nem vétenek és nemigen se hibáznak, 

kik nem dolgoznak sose, ám folyton vakereinek. 

Ezt még néhai nagy Vologyánk mondotta: Leninként 
ismert ő mozgalmi körökben, így ismeri őt az utókor. 

Élt egy orosz deli szépség ővele Krupszkaja mellett: 
„Léna” nevet hordozta e hölgy, és őt komiszárunk 
annyira jól elbírta szívében, hogy - bizonyisten! - 
névtanilag volt gondja reá: emlékezetessé 
tette, hiszen kiutalta magának a nagy Lenin akkor 
azt a nevet, min szólongatták (ez nem az lljics) 
jól ismert mozgalmi körökben — így ismeri őt az utókor, 
így szólongatták a halála után, de hiába. 

Ergo hát aki vét és felhalmozza hibáit, 
tornyozván e hibákat erős és büszke halomba - 
dolgozik az, nem restibe’ tölti a sert s idejét sem; 
míg aki csak kritizál s a hibákat föl- s besorolja: 
nem munkás, nem volt soha, és soha nem leszen annak 
munkásélete, és betapasztani kell a pofáját. 

Dupla haszon: mert nem povedál az a semmirekellő, 
s mások elől sem fogja elenni falapokat ő már. 

A Gribojedov és a TÖMEGÍR 

„Ma este érdekes események színhelye les% 
a Pátriársije Prűdé” 

(Mihail Bulgakov) 

Gribojedov, TÖMEGÍR - 
Elnök úrról mi a hír? 

Berlioztól se ma, sem 
tegnap se jött esemes. 

Olvasóm, nehogy ne sírj... 
az jó, ha a Tömeg ír; 
jó lesz, hogyha ideér 
Elnök úr, mert nincs papír. 

No de mi van, hol késik? 

Mért nem gyón, a kiskésit! 

Elnök úr, jaj, hová lett? 

Tán olajra léphetett? 

Aggodalom befészkelt 
a tagsági szívekbe, 
kuvikol ez feketén 
(„a tagságnak kellek én”). 

Az Elnök úr nem is ír, 
mire kell a sok papír? 

Elát a Tömeg, ami ír, 
annak kellett e tapír... 
neki meg a TÖMEGÍR. 

Elnök úr majd eláraszt: 
nála leled a választ. 

De ha mégsem: megvigasztal 
a Gribóban egy víg asztal. 


139 



Széles körű a tudása 
a chéf-nek és nincsen mása; 
tudásánál egyvalami 
extenzívebb: tudniillik 
beszállítói köre, akik 
konyhájára hoznak halat, 
vadat, krumplit, jó madarat. 

Elnök úrnál van a gyógyír: 
ő tudja, hogy hol és mi hír - 
egész tuti, hogy most lapít. 
Misa Berlioz nem ír, 
pedig mindent teleírt: 
alá-, fölé-, beleírt. 

Őt várjátok, a tapírt? 

Nem hoztak még semmi hírt. 

Elnök úr az ülésen, 
ha akarna, írhatna 
(előbb volt ott Annuska...). 
Ha akarna, írhatna - 
de nem akar: meghalt ma. 
Woland elvtárs nyugtassa. 

Utóhang 

Korovjov megtréfálta, 
Woland úr meg dorgálta, 
Azazello ellopta, 

Woland úr meg kiitta, 
hátra is hajította, 
előtte még dorgálta. 

Hasonló lett Berlioz 
feje így a serblihöz. 

Díjnyertes faliújság s felszögezése a falra 

Emlékezés 1977. november 7-ikére, egy távoli napra, amikor 
még nem voltunk (annyira) posytmodernek 

Jakab Zoltánnak 


Előhang 

Hát a fején koppantottad Te a nagy szöget újra! 
Célzóvízzel sem mehet ennél jobban a célzás. 

Mert hiszen annyira egyértelmű most ez a helyzet: 
tudvalevő ugyanis, hogy a célzás mennyire döntő 
mozzanat akkor, hogyha szöget kell ütni-beverni; 
minden más elem ebben a szögbeverős folyamatban 
célzásfüggően vesz részt szögi munkamenetben. 

Ezt tudom én így mondani most, amikor halovánnyá 
foszlik már a kutyák ugatása a távoli ködben. 

1 

Igen! valóban én magam hiányolám 
enmagam s a régi, régi, ámde jó 
hétpróbás elvtikéimet! Legott! (e szó 
hogy mit jelent, s főleg minek van itt: 


Ez a vers némi kommentárt igényel. 1977-ben, a budapesti II. Rákóczi 
Ferenc Gimnáziumban a Nagy Októberi Szocialista Forradalom 60. 
évfordulója alkalmából rendezett faliújság-versenyre a TESZ-Közlöny 
(a Testnevelés Ellenes Szövetség média-orgánuma) laptervező grafikusa 
készített egy faliújságot, ami egy kora novemberi délután öltött végleges 
alakot. Az én (főszerkesztői) javaslatom volt, hogy egy bocskoros láb 
rúgjon fenékbe egy láthatóan jól szituált, biztos egzisztenciájú egyént, 
aki viszont legyen kellően dagadt, egyik kezében tartson egy pénzeszsá¬ 
kot, a másikban egy szivart. így is lön, és a faliújság első díjat nyert. Ez a 
vers a díjnyertes faliújság megszületésének 30. évfordulójára készült. 

a harmadik sor záradékát kezdeni - 
halvány-lilás dunsztom se van, se nincs. 

Talán Te másképpen vagy ezzel... 
talán nem... „értelmetlen betűsor”? 
lehet, de jól kitölti enhelyét..) 

2 

Mindenesetre ha legközelebb eljő a hetes nap - 

és emlékezetes dátum lesz az, bizonyisten! - 

ott leszek én akkor, kamerád, büszkén feszitek majd, 

búzasörös kriglit tartok majd én a kezemben 

(balban-e, jobban-e - nem tudom azt megmondani most még; 

ej, de hiszen felelőtlenség is lenne szerintem 

bárhova elkötelezni magunkat előre, Barátom). 

3 


„Mért emlékezetes?” - teszed akkor majd föl a kérdést. 
Nem pontos, de nem is preciz így föltenni a kérdést. 

Nem „mért” ám, de „miről” [emlékezetes minekünk ez]? 

4 

Megmondom Neked én - ha figyelsz a szavamra - legottan: 
Roppant horderejű az az ünnep! Mozdul a munkás, 
rámozdul mintegy a tökére (Te hosszúval értsed, 
hosszú „ő”-vel: dönteni kész, de siránkozik aztán... 
bár rövid „ő”-vel más a nüansz, árnyalva jelentést... 

Olvasd úgy, ahogyan Te szeretnéd - a kezedben a döntés.) 

5 

Mást mondok Neked én, Te pedig jól zárd a szívedbe: 
Másról van szó: történelmi esetről, mégpedig erről: 

hetvenhétbe’ - talán emlékezel erre, Barátom - 
jól grafikáit faliújságoddal nyertük a versenyt, 
és maga dirmónk is gratulált, mosolyogva örömmel. 
Gondolhatta személyesen ő, hogy akadnak az ifjak 
közt elemek, kik lelkesen és őszinte örömmel 
és ifjonti humorral - akár diri bácsika - várják 
őszkori-hajdani szovjetföld születésnapi zsürját 
(selypített Vlagyimir Lenin és/vagy a többi vezértárs? 
Honnan tudhatnám? rég volt, vagy tán nem is ügy volt. 
Október s a november: az ősz, szőrszál-hasi tó, te!) 

Most pedig arra fogok vetemedni, mi képtelen (abszurd): 
Szóval írom le, amit faliképünk megjelenített, 
azt, ami ott függött a falon s megnyerte a versenyt, 
és amivel Te az Októbert emlékezetessé 
tetted — bár akkor mi novemberi hónapot írtunk. 
(Megjegyzem, hogy úgy emlékszem: művészi tanácsom, 
az, mit a díjnyertes faliújsághoz Neked adtam, 
nagy befolyással volt faliképünk végleges arculatára.) 

6 

Díjnyertes faliképünkön nagyerős proletár ür 
jobb lábát megemelvén, azt sebesen közelíti 
vastag, hájas bankszámláju egyén ülepéhez, 
s azt valszegg el is éri, tehát bizonyára belérüg. 

Bárha a - díjnyertes - faliképen ilyen jelenetből 
egyet lát csak (nézze akármily erősen) az értő, 
épp ettől válik bizony isten sarkalatossá: 
hogy hogyan is lehetett akkor, hogy a lábfejek ottan 
fölforgatták - nem csak a bankszámlákat (a tőkét) 

-, mást is egyúttal: tíz napon át rengett a világunk, 
így történt s ez esett meg: a díjnyertes faliképünk 
lett eseménnyé, seggbetaszítva az ünnepi eszmét 
(ezt az egyébként októberbe’ vezényelt - őszkori - puccsot). 
És hogy az egyik szóm másikba sehogy se ne öltsem: 

hogy-hogy nem: nem a hős proletár, hanem éppen a tőkés 
kapja a seggberúgást faliképünk szép felületjén. 

Szimpla művészi fogással bomlasztod le a bálványt: 
vérvörösen rikitó mitológia körberöhögve, 
seggberugázva a nagypirosisten s véle az Üdvtan. 


Utóhang 

Hát a fején koppantottuk mi a nagy szöget újra, 
falba bevertük jól, kalapácsunkat lehelyeztük, 
majd ezután rá tettük (nem kalapácsra; a szögre) 
jól grafikáit grafikánk, lefikázandó a nagy eszmét. 
Egy faliképnyi fölénnyel nyertük a Nagy Faliújság- 
Versenyt, és elvittük a díjat, győzve legottan. 
Célzóvízzel sem mehet ennél jobban a célzás. 

Mert hiszen annyira egyértelmű volt az a helyzet. 
(Tudvalevő ugyanis, hogy a célzás mennyire döntő 
mozzanat akkor, hogyha szöget kell ütni-beverni; 
minden más elem ebben a szögbeverős folyamatban 
célzásfüggően vesz részt szögi munkamenetben.) 
Ezt tudom én így mondani este, mikor halovánnyá 
foszlik már a kutyák ugatása a távoli ködben. 

2007. november 

Népi katarzis és az étkezési jegyek 


Nemzeti elsöprő erejű, sőt népi katarzis 

kell minekünk — nem toldozgatjuk az emberiséget! 

most küszöbünk fele tart radikális erő meg az eszme, 

majd halkan lépünk bele és a hatása azonnal 

bús Kárpátokig ér el (mert hiszen elsöprő az erő meg az eszme; 

lám: kisöpörte a hexametert s mingyár’ két nyolclövetű fel 

[is állt már). 

Nemzeti-népi katarzis, az elsöprő erejével 
polgártárs-különítményhez szót szólva kimondja: 

„Hej, ti kutyák azt hittétek, polgárok, ebadták, 
hogy soha én nem térek meg hozzátok egészben! 

Most hálómat hurkolom ám vastag nyakatokra... 

Jól tudom én, a Katarzis, az Elsöprő nagy Erőmmel 
(mert Kárpátokig érek el én nagy hosszú tagommal), 
hogy kevesen jönnétek üres hassal ti dalolni. 

Bár az üres hasatokból is kidalolnátok ti a Himnuszt, 
jól tudjuk, hogy nem lennétek olyan sokan ottan. 

Éppen evégett - népszerűsítendő a dalárdát - 
megtömjük szívesen hasatok, meg a többiekét is. 

Mindjárt más lesz így a dalárda: hiszen teli hassal 
jobban s messzire zeng el az ének, a nemzeti Himnusz.” 

Versünk végén elsöprő erejű a tanulság: 

nem minden falat érdemes és/vagy kell elbontani máma 

mert a tető ránk omlik hogyha semmi se tartja 

pontosan így van a verssel is megnézheted 

így volt ez másokkal is és dakoták esetében 

Éljen a Pörfor Manci! Hiszen fontos szerepet kap. 

De ti: 

nem kaptok ma sem enni, de énekszó kerekedjék! 


145 



Mesterképzés 

Forgácsok s Gyalu mester 

Jó, legyen Iljics, hogyha te annyira versbe szeretnéd 
látni Lenin-komiszárt! Lön Lenin — inti Kobát. 
Kérded tán: mire inti Kobát a vezér? Tudom én azt? 

Kérded még: ki Koba, s mért teszem ötét oda - 
sor végére Joszif Visszarjonovics Dzsuva Vilmost? 
Nem tudom, érzem csak: élve keresztre feszít... 

Most Múzsák, ti segéljetek engem, olymposi lánykák! 

Osszátok ma az észt - hadd ne legyek csenevész. 
Elmondom hamar akkor, hogy mindez hogyan is volt 
- és hogy esett meg a lány. Jól letiporta Kobánk: 
szép Oroszországot halaványas-szőke hajánál 
megragadá a bitang, s kényszeríté sanyarún... 

Hol volt hol nem volt született egy tarfejű bojtár 

tar feje szórta a fényt a sötétből mindig előre 

ő meg villamosítá széles-tágas Oroszhont 

és örökébe fogadta Dzsuvás Vili pénzintézeti rablót 

sor végére helyezte a Visszarjonfia Vilmost 

égő volt ugyanis neki nagy buzgalma a bolsevikok közt 

és hogy a rózsásujjú Hajnal lőtte a Várost 

cirkálván s jelenítve e nagy meredek veszedelmet 

Vis szarion-fia-Józsit e lóbráner-kalap embert 

ment és járt a gyalu s hullott csak szerte a forgács 

tudjuk ahol forgács repül ott biztos gyalu is van 

Kondaszívű csiburás csótány-bajuszú Koba József 
mindenhez nagyon ért — komposzt lett biz’ ezért. 
Mindenhez konyított, ergo mindenki vonyított: 
iljicsi lámpa-világ szikrát vet s fut a láng. 

Lámpa-tulajt Visszarjonovics hűségesen ölte, 
vitte tovább a gyalut - éber volt s nem aludt. 

így lön akkreditálva az iljicsi mesterképzés... 
híres doktori iskola nőtt később ki belőle... 

Mesterről kezdtem bizony írni, de érdekesebb a tanítvány— 
hát emiatt dagad itt ez a két sor a végén heptameterré. 

Vízkereszti üdvözlet 
válogatott daliáknak 


Jövő ilyenkor már halkan léptünk bele, 
hová mi annyi télen át és nyáron át 
vigyázzmenetbe’ hetykén sündörögtünk, 
s épp ennyi ősz, no meg tavasz sarát 
tapodtuk, vágyva csatlakozni és zárkózni fel. 
Engemet, Barátaim, e súlyos és feszítő, 

- polgárt, embert egyként próbáló - télidőben 

főként esélyeink latolgatása 

meg Prósz Tatácska felgyulladt hevének 

kitartó, önfeledt locsolgatása 

köt le mostan és momentán. 

Duzzad-é esélyünk és a dülmirígy, 
vagy nem - ez itt a kérdés (dől a rím, eridj). 
Nektek pedig. Barátim, jó latolgatást 
s mi fő: nagyobb esélyeket kívánok én, 
no persze és ha kell, locsolgatást 
ez üjabb boldog év továbbiyő/ytatásaként 
Kettőezerháromban Vízkeresztnek ünnepén 

Nem nyújtom el — de jól figyelj 

„Mi van hát agyai a mondattal, hogy ag olvasás mégiscsak 
‘egészen sajátos folyamat!” 

(Ludwig Wittgenstein) 
Mészáros Mátyásnak 

Rövid leszek (talán) mert szóban illenék 
nem email-ben közölni azt a véleményt 
amit belőlem a Dosztojevszkij-olvasat 
elő csiholt s a lelkem akkor meghasadt 

nincs semmi baj csak gondolom hogy így van ez 
olvasatra meghasadt a rím de ezt 
el ne kapd hisz ez baromság és ökör 
az ki rímhez szabja verssorát ha köll 
mert hogy a vers sok mindennel készül de ököllel 
ritkásan hisz a versláb hogyha dobogna ököllel 
köllene francnak a vers rímes mértékes-e mindegy 
nem gyakran csapok én hova köllene mert vasököl kell 
versköltés vasököl nem rímel a vége se csendül 
bárhogyan is pasziánszozom én vagy akárki e szókkal 
versköltés vasököl sehogyan sem harmonizálnak 

bárha vasöklű versköltészet nincs de vasöklű 
versköltő aki rímeivel csap a lapra akadna 
költő kél ki a vasrímekből pont oda csapna 

Nietzsche ezt a fajta költőt jól lecseszte 
erőset és nagyot tapodva dongóié 
megint egy rím de el ne kapd ha dong a lé 
marhaság sőt kész ökörség ennyi rím 
végre itt a vége fuss el véle Rázu Mí-Hin 


Razumihin a Bűn és bűnhődés-ben a főhős, Raszkolnyikov barátja. A 
név az „értelem”, „ész” (oroszul „razum”) szóval játszik. 

(zárószakasz) 


Nyugodtan hagyd ki ezt a zárószakaszt 

mert különben majd még jól kiakaszt 

engem is meggyötört most már tudom 

csak gyüttek cs őstül átal a mondaton 

mindenféle rímek kínos-untálán 

lett ezért hiszem kibírhatatlan 

mint egy begyújtva hagyott régi katlan 

mely in aeternum puffogással ott van 

vagy Mári néni sparhertje ahogy kopottan 

régi helyén kattog beszorult a tűz a fába ottan 

no elég ebből nem bírok kiszállni mint a féreg 

fába szomlt azért dalol bárgyú kínnal nézd meg 

közelről úgy nyüszít e pár sor mintha fába 

szomlt a szerz ő volna nincs menekvés mára 

(az olvasó meg lám csak rája van utalva 

receptív esztétika elvárási horizontja halva 

fogy a török süti gyros-osnál ontja 

tovább is rímmel-ámmal kínálgatva mondja 

hogy most elég és megnyugodtál volna 

ha ez a zárósorom volna akkor mára 

de ezt nem láthatni előre tudhatni se hátra 

meglátjuk hogy s mint lesz és akkor majd leáll a 

szöveg) 

Egy pillanat 


A pillanat csak összement 
zsugorük egyre éjjelem 
holnap nyugat felé megyek 
hol nap nyugtot lel délután 


Téli zápor s lökött szelek 

harangütés ógörög 

ne vessz prém el a sört 

nagy választékban adhatod 

szorongva-bízva várom én 

reménnyel és sok izgalommal 

holnap mi lesz 

kicsit szeles 

ha költ vagy ír 

bár más keres 

rajtam de mit talál 

no és mit ér 

a csöpp sügér 

vele 

lúzer mind 
ki pénzért int 
s nagy árat hint 
önszemébe kínt 
vajon hová tekint 
vakon fizet s herdálja el 
kincsét a sok szegény lúzer 
mert a pénznek ára van 
nagyobb az ár 
kisebb bazár 
mint a pénz 
nagy bazár 
az ám 

Megfizetni és lakolni kell 
miért lakoljak mért fizessek 
hasra mondd meg hasra essek 
el vagyok havazva rég 
és innen búcsút intek én 

Elmúlt jócskán az éj fele 


Email-em éppen tákolom 
meglesz hamar majd megfele 
s lesz is egy jó alkalom 
megint a rím a húzóágazat 
vonja versem mint a web 
s a webdizájnos gépezet 
világ-gazdátlanságot lábazat- 
lanul de itt kevés az értelem 
ebben egyetértünk (vagy te nem?) 
most látom elveszett a szintaxis-fonál 
alkalmasint majd fölkutatjuk ám 

Küldtem itt pár nyári költeményt 
mit én sütöttem mind ki mint a sült lepényt 
a sült lepényt sütő szakember megsüt ő a pék 
talán kissé bizarrul hangzik itt e fenti vers¬ 
sor ám hidd el hogy szándékomban állt e nyers 
erő szakával szertekenni és direkt volt 
nem mondhatom hogy ő volt ez vagy az volt 

Kitartok én be úgyse tudnék tartani 
erénynek ez kevés belátom és a mostani 
mélemhez pár verset gyorsan mellékelek 
hátha elkélnek s valakinek még kellenek 

Bokányi Péternek 


Péter, 

küldök pár verset itt csatolva 
fogadd és olvasd el nekem mahorka 
nem jár ma érte ám ha tetszik Krasznahorka 
büszke vára printeld és vidd el magaddal 
és ha teccik örvendj most maholnap és utána 
hogyha nem hát búslakodj de nem kívánja 
senki ezt így zárom mélem gépem így kímélem 

Zárás utáni állapotba’ érve kérdem én, 
hogy luevélféle a s%ínhá%ba c. költeményt 
be tunnátok ti tenni Életünk -be még idén? 
Hogy miért is kérdem én: talán talány. 

Nos hát azért, mert ezt beválogattam én, be én 
terveink szerint tavasznak ünnepén 
vagy, lehet, később kicammogó 
verseskönyvem végére könnyedén. 

Levélféle a színházba 


Kárpáti Péterbe% 

Küldök még egy verset én, 
ízlelgesd, míg az est lemén. 

Mert ha már lehullt az este, 
menned kell próbára, beste; 
különben int a színigazda 
(ó, a nyikhaj és garázda!), 
nincs így jogdíj, nem lesz munka, 
unkoghatsz te, mint az unka — , 
szívat ez, meg szívat az; 
dejszen akkor hívat az 
igazgató és nyájas szóval 
rábír majd (a hájas ótvar!): 
csinálj egy drámaturgiát; 
drámatürást és letargiát 
igényel némileg de nem sokat 
pénzeszsákod már-már szétszakadt 
adok foltot lízingbe ámde tűrni kell 
drámát és vicceket meg azt mi kell. 
Nos, vakarhatod fejed, barátom 
- biztos ezt csinálod: márha látom 
olykor marha jó szívem kitárom — 
tárnák nyílnak, nem aknát megtapod 
az, ki jó közel jő: mert hisz megkapod 
te mit remélve mélsz s remélsz. 

Se mél, se már mobil, s te mész, 
zergém, jaj ámokul loholsz s futói, 
alant eldrámaturgizálandol, 
cézárja drámakészítőknek 
(dráma ír a sebre hogyha vérzik az) - 

e nőni kezdő dráma-ámok-turga toll 
ha tépve nem lesz mindjárt vagy hamar: 
mindünket balga félelembe mar, 
befojt vagy éppen csak hogy békapar. 

Változtasd meg életed! - ezt ajánlanám; 
meglehet, csak ennyit szólsz: lám, na lám! 
megindult újra prédikáció-folyam, 
feltartóztathatlan áradat: olyan, 
mikor papolni kezdek én neked, 
mint mikor véget nem ér az éneked... 

így hát elköszönök szaporán csak e búcsusorokkal. 
Kedvesen és édesdeden is ringó-selyem álmot 
kérek az Égtől Néked s háznépednek is egyként! 
Vége dalomnak. A vénheteg utcáknak tapodása 
holnaptól veszi startját, ám a fejünkre terítsünk 
nagy-puha csöndet: e lágy takaróba takarjuk a testünk, 
s úgy küldjük nyugovóra magunkat ez őszi levéllel. 

Végső nem harcom textusom 

Vivg Péternek 

Ez legyen hát végső nem harcom de textusom 
mármint hogy költeményemnek mi nyom 
nem -jelző nagylöveggel értni kéretik 
hanem csak úgy miért e végső küzdelem 
a buzgalom meg még egyéb lomok 
mint példul az mi iroda meg a malom 
jaj ne! mily fárasztó e gépelés a péppel is 
mint példul az mi iroda meg ama lom 
egybeírva az jön ki majd: irodalom. 

Ez tiéd legyen haver pomázi csávó 

vigyázz mer jő a rím az ám volt 

persze nyilván másra vár a csávó: 

tessék, dől a rím és itt az ávó 

ez volt hazám de mondd a szádból 

enfogam körítve alumilla csirkehálón 

fogam kerítésén szökell e szó a számból 

szárnyas vajon vagy jó szaros te dönts hazámról 

Pomázra küldöm ezt a pár sort hisz Pomázról 

sok emlék összefűzhető és jól pofázható. 

Utóvers 

Holtával-baltával 


Hálával telve zárom ezt a mélem 
holtával baltával dicsérem 
napalmot hulltával kímélem 
Helgával ő baltázta rím ez kérem 
halk holdas estén száll a füst 
mi lánybokán a csillogó ezüst 
az nyári délidőben és hajadba’ 
játszi csillogással vált aranyba 

